               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 17.10.2017
            COM(2017) 596 final
            2017/0260(NLE)
            Πρόταση
            ΑΠΟΦΑΣΗ ΤΟΥ ΣΥΜΒΟΥΛΙΟΥ
            για την υπογραφή, εξ ονόματος της Ευρωπαϊκής Ένωσης, συμφωνίας υπό μορφή ανταλλαγής επιστολών μεταξύ της Ευρωπαϊκής Ένωσης και του Βασιλείου της Νορβηγίας σχετικά με τη χορήγηση συμπληρωματικών εμπορικών προτιμήσεων για γεωργικά προϊόντα

               ΑΙΤΙΟΛΟΓΙΚΗ ΕΚΘΕΣΗ

               1.ΠΛΑΙΣΙΟ ΤΗΣ ΠΡΟΤΑΣΗΣ

               •Αιτιολόγηση και στόχοι της πρότασης

               Η ΕΕ και η Νορβηγία έχουν υπογράψει τη συμφωνία για τον Eυρωπαϊκό Oικονομικό Xώρο (συμφωνία ΕΟΧ), η οποία προβλέπει την ελεύθερη κυκλοφορία εμπορευμάτων, εξαιρουμένων των γεωργικών και αλιευτικών προϊόντων. Όσον αφορά τη γεωργία, το άρθρο 19 της συμφωνίας ΕΟΧ προβλέπει ότι τα μέρη θα προβαίνουν, ανά διετία, σε επανεξέταση των όρων που διέπουν το εμπόριο γεωργικών προϊόντων και θα αποφασίζουν, σε αμοιβαία και εκατέρωθεν επωφελή βάση, σχετικά με περαιτέρω περιορισμούς των εμποδίων κατά τις συναλλαγές στον γεωργικό τομέα.

               Οι διαπραγματεύσεις διεξήχθησαν από τις 3 Φεβρουαρίου 2015 έως τις 5 Απριλίου 2017. Η συμφωνία μονογραφήθηκε από τα συμβαλλόμενα μέρη στις 5 Απριλίου 2017 και προβλέπει περαιτέρω εμπορικές προτιμήσεις όσον αφορά το εμπόριο γεωργικών προϊόντων, συμπεριλαμβανομένων πρόσθετων πλήρως ελευθερωμένων δασμολογικών κλάσεων. Για περισσότερο ευαίσθητα προϊόντα, όπως τα κρέατα, τα γαλακτοκομικά, τα λαχανικά και τα καλλωπιστικά φυτά, έχουν συμφωνηθεί συμπληρωματικές ή νέες δασμολογικές ποσοστώσεις.

               Πρόθεση των δύο μερών είναι να τεθεί σε ισχύ η παρούσα συμφωνία τον τρίτο μήνα που έπεται της ημερομηνίας κατάθεσης της τελευταίας πράξης έγκρισης.

               •Συνοχή με τις ισχύουσες διατάξεις στον τομέα πολιτικής

               Η προηγούμενη συμφωνία είχε τη μορφή ανταλλαγής επιστολών για την ελευθέρωση των εμπορικών συναλλαγών στον τομέα των γεωργικών προϊόντων μεταξύ της Νορβηγίας και της Ευρωπαϊκής Ένωσης, με βάση το άρθρο 19 της συμφωνίας ΕΟΧ. Η προηγούμενη συμφωνία υπεγράφη στις 15 Απριλίου 2011. Προέβλεπε αμοιβαίες δασμολογικές ποσοστώσεις και μειώσεις των δασμών. Περιελάμβανε επίσης τη δέσμευση των μερών να επαναλάβουν τις διμερείς διαπραγματεύσεις σε μία διετία, κατ’ εφαρμογή του άρθρου 19 της συμφωνίας ΕΟΧ.

               Με τη διμερή συμφωνία ΕΕ-Νορβηγίας του 2011 για το εμπόριο γεωργικών προϊόντων, η αδασμολόγητη πρόσβαση των γεωργικών προϊόντων της ΕΕ στην αγορά της Νορβηγίας αυξήθηκε σε περίπου 60 % των εμπορικών συναλλαγών. Τα ποσοστά αυτά καταδεικνύουν ότι υπήρχε μεγάλο περιθώριο για περαιτέρω εμπορικές παραχωρήσεις. Ως εκ τούτου, ο τελευταίος γύρος διαπραγματεύσεων αποσκοπούσε:

               ·στην αύξηση του βαθμού ελευθέρωσης και στις δύο πλευρές,

               ·στην αύξηση των υφιστάμενων δασμολογικών ποσοστώσεων και

               ·στο άνοιγμα νέων δασμολογικών ποσοστώσεων για πρόσθετα γεωργικά προϊόντα,

               ·στην επίλυση ορισμένων εκκρεμών εμπορικών διαφωνιών.

               •Συνοχή με άλλες πολιτικές της Ένωσης

               Η εμβάθυνση των εμπορικών σχέσεων με τη Νορβηγία εντάσσεται στο γενικό πλαίσιο της εμπορικής πολιτικής της ΕΕ και είναι επωφελής για την ΕΕ, δεδομένου ότι η ΕΕ αποτελεί καθαρό εξαγωγέα βασικών γεωργικών προϊόντων στη Νορβηγία. Το εμπορικό ισοζύγιο του 2016 ήταν σε σημαντικό βαθμό υπέρ της ΕΕ, καθώς οι εξαγωγές της ΕΕ ανήλθαν σε 2.495 εκατ. EUR ενώ οι εισαγωγές από τη Νορβηγία ανήλθαν σε 307 εκατ. EUR. Τα κύρια προϊόντα που εξάγονται από την ΕΕ είναι οίνοι και ξίδι, ζωοτροφές, λάδι σόγιας και αγριοκράμβης, ζώντα φυτά και τυριά. Τα κύρια προϊόντα που εισάγονται στην ΕΕ από τη Νορβηγία είναι κυρίως σόγια, ζωικά και φυτικά έλαια και τα κατάλοιπά τους, γουνοδέρματα και αιθυλική αλκοόλη μη μετουσιωμένη.

               2.ΝΟΜΙΚΗ ΒΑΣΗ, ΕΠΙΚΟΥΡΙΚΟΤΗΤΑ ΚΑΙ ΑΝΑΛΟΓΙΚΟΤΗΤΑ

               Τον Νοέμβριο του 2014, το Συμβούλιο εξουσιοδότησε την Επιτροπή να αρχίσει νέο γύρο διαπραγματεύσεων με τη Νορβηγία, με στόχο την επίτευξη συμπληρωματικών προτιμήσεων για το εμπόριο γεωργικών προϊόντων, κατ’ εφαρμογή του άρθρου 19 της συμφωνίας ΕΟΧ.

               3.ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ

               Η παρούσα συμφωνία δεν θα έχει επίπτωση στο σκέλος δαπανών του προϋπολογισμού της ΕΕ. Οι νέες παραχωρήσεις για τις εισαγωγές από τη Νορβηγία είναι πιθανόν να οδηγήσουν σε μείωση των ιδίων πόρων, λόγω της μείωσης στις εισπράξεις τελωνειακών δασμών.

               2017/0260 (NLE)

               Πρόταση

               ΑΠΟΦΑΣΗ ΤΟΥ ΣΥΜΒΟΥΛΙΟΥ

               για την υπογραφή, εξ ονόματος της Ευρωπαϊκής Ένωσης, συμφωνίας υπό μορφή ανταλλαγής επιστολών μεταξύ της Ευρωπαϊκής Ένωσης και του Βασιλείου της Νορβηγίας σχετικά με τη χορήγηση συμπληρωματικών εμπορικών προτιμήσεων για γεωργικά προϊόντα

               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 207 παράγραφος 4 πρώτο εδάφιο, σε συνδυασμό με το άρθρο 218 παράγραφος 5,

               Έχοντας υπόψη την πρόταση της Ευρωπαϊκής Επιτροπής,

               Εκτιμώντας τα ακόλουθα:

               (1)Το άρθρο 19 της συμφωνίας για τον Ευρωπαϊκό Οικονομικό Χώρο (η συμφωνία ΕΟΧ), προβλέπει ότι τα συμβαλλόμενα μέρη αναλαμβάνουν την υποχρέωση να συνεχίσουν τις προσπάθειές τους για την επίτευξη προοδευτικής ελευθέρωσης των εμπορικών συναλλαγών στον τομέα των γεωργικών προϊόντων.

               (2)Στις 18 Νοεμβρίου 2014, το Συμβούλιο εξουσιοδότησε την Επιτροπή να αρχίσει διαπραγματεύσεις με τη Νορβηγία, για την επίτευξη μεγαλύτερης ελευθέρωσης των διμερών εμπορικών συναλλαγών στον τομέα των γεωργικών προϊόντων, δυνάμει του άρθρου 19 της συμφωνίας για τον Ευρωπαϊκό Οικονομικό Χώρο. Οι διαπραγματεύσεις ολοκληρώθηκαν επιτυχώς στις 5 Απριλίου 2017, οπότε και μονογραφήθηκε συμφωνία υπό μορφή ανταλλαγής επιστολών μεταξύ της Ευρωπαϊκής Ένωσης και του Βασιλείου της Νορβηγίας σχετικά με τη χορήγηση συμπληρωματικών εμπορικών προτιμήσεων για γεωργικά προϊόντα.

               (3)Επομένως, η συμφωνία θα πρέπει να υπογραφεί εξ ονόματος της Ένωσης, με την επιφύλαξη μεταγενέστερης σύναψής της,

               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

               Άρθρο 1

               Εγκρίνεται η υπογραφή, εξ ονόματος της Ευρωπαϊκής Ένωσης, της συμφωνίας υπό μορφήν ανταλλαγής επιστολών μεταξύ της Ευρωπαϊκής Ένωσης και της Νορβηγίας σχετικά με τη χορήγηση συμπληρωματικών εμπορικών προτιμήσεων για γεωργικά προϊόντα, με την επιφύλαξη της σύναψης της εν λόγω συμφωνίας
                  1
               .

               Άρθρο 2

               Η Γενική Γραμματεία του Συμβουλίου συντάσσει το πληρεξούσιο έγγραφο υπογραφής της

               συμφωνίας, με την επιφύλαξη της σύναψής της, για το(τα) πρόσωπο(-α) που ορίζει ο διαπραγματευτής της συμφωνίας.

               Άρθρο 3

               Η παρούσα απόφαση αρχίζει να ισχύει την ημέρα της έκδοσής της.

               Βρυξέλλες,

                     Για το Συμβούλιο

                     Ο Πρόεδρος

                     (1)

                        Το κείμενο της συμφωνίας θα δημοσιευθεί στην Επίσημη Εφημερίδα μαζί με την απόφαση για τη σύναψή της.

    ---documentbreak---

               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 17.10.2017
            COM(2017) 596 final
            ΠΑΡΑΡΤΗΜΑ
            της
            πρότασης ΑΠΟΦΑΣΗΣ ΤΟΥ ΣΥΜΒΟΥΛΙΟΥ
            για την υπογραφή, εξ ονόματος της Ευρωπαϊκής Ένωσης, συμφωνίας υπό μορφή ανταλλαγής επιστολών μεταξύ της Ευρωπαϊκής Ένωσης και του Βασιλείου της Νορβηγίας σχετικά με τη χορήγηση συμπληρωματικών εμπορικών προτιμήσεων για γεωργικά προϊόνταΣυμφωνία υπό μορφή ανταλλαγής επιστολών μεταξύ της Ευρωπαϊκής Ένωσης και του Βασιλείου της Νορβηγίας σχετικά με τη χορήγηση συμπληρωματικών εμπορικών προτιμήσεων για γεωργικά προϊόντα, βάσει του άρθρου 19 της συμφωνίας για τον Ευρωπαϊκό Οικονομικό Χώρο

               Συμφωνία υπό μορφή ανταλλαγής επιστολών μεταξύ της Ευρωπαϊκής Ένωσης και του Βασιλείου της Νορβηγίας σχετικά με τη χορήγηση συμπληρωματικών εμπορικών προτιμήσεων για γεωργικά προϊόντα,

               Α. Επιστολή της Ευρωπαϊκής Ένωσης

               Κύριε,

               Έχω την τιμή να αναφερθώ στις διαπραγματεύσεις μεταξύ της Ευρωπαϊκής Ένωσης και του Βασιλείου της Νορβηγίας, («τα συμβαλλόμενα μέρη»), σχετικά με τις διμερείς εμπορικές συναλλαγές στον τομέα των γεωργικών προϊόντων, οι οποίες ολοκληρώθηκαν στις 5 Απριλίου 2017.

               Νέος γύρος διαπραγματεύσεων σχετικά με τις εμπορικές συναλλαγές στον τομέα της γεωργίας μεταξύ της Ευρωπαϊκής Επιτροπής και της νορβηγικής κυβέρνησης ξεκίνησε βάσει του άρθρου 19 της συμφωνίας για τον Ευρωπαϊκό Οικονομικό Χώρο («η συμφωνία ΕΟΧ»), με σκοπό την προώθηση της προοδευτικής ελευθέρωσης των γεωργικών συναλλαγών μεταξύ των μερών, σε προτιμησιακή, αμοιβαία και εκατέρωθεν επωφελή βάση. Οι διαπραγματεύσεις διεξήχθησαν σε τακτική βάση, αφού ελήφθη δεόντως υπόψη η εξέλιξη των γεωργικών πολιτικών και περιστάσεων εκάστου των συμβαλλομένων μερών, συμπεριλαμβανομένης της εξέλιξης των διμερών συναλλαγών και των εμπορικών συνθηκών με άλλους εμπορικούς εταίρους.

               Σας επιβεβαιώνω ότι τα αποτελέσματα των διαπραγματεύσεων έχουν ως εξής:

               1.Η Νορβηγία δεσμεύεται να χορηγήσει πρόσβαση άνευ δασμών στα προϊόντα καταγωγής Ευρωπαϊκής Ένωσης τα οποία απαριθμούνται στο παράρτημα I της παρούσας συμφωνίας.

               2.Η Νορβηγία δεσμεύεται να καθορίσει δασμολογικές ποσοστώσεις για τα προϊόντα καταγωγής Ευρωπαϊκής Ένωσης τα οποία απαριθμούνται στο παράρτημα II της παρούσας συμφωνίας.

               3.Η Ευρωπαϊκή Ένωση δεσμεύεται να χορηγήσει πρόσβαση άνευ δασμών στα προϊόντα καταγωγής Νορβηγίας τα οποία απαριθμούνται στο παράρτημα IΙΙ της παρούσας συμφωνίας.

               4.Η Ευρωπαϊκή Ένωση δεσμεύεται να καθορίσει δασμολογικές ποσοστώσεις για τα προϊόντα καταγωγής Νορβηγίας τα οποία απαριθμούνται στο παράρτημα IV της παρούσας συμφωνίας.

               5.Οι κωδικοί δασμολογίου που παρατίθενται στα παρατήματα I έως ΙV της παρούσας συμφωνίας αναφέρονται σε εκείνους που εφαρμόζονται στα συμβαλλόμενα μέρη από την 1η Ιανουαρίου 2017.

               6.Η εφαρμογή μιας ενδεχόμενης μελλοντικής συμφωνίας του ΠΟΕ για τη γεωργία δεν θα θίξει τις υφιστάμενες δασμολογικές ποσοστώσεις εισαγωγών στη Νορβηγία 600 τόνων χοιρείου κρέατος, 800 τόνων κρέατος πουλερικών και 900 τόνων βοείου κρέατος, όπως απαριθμούνται στο παράρτημα ΙΙ της συμφωνίας υπό μορφή ανταλλαγής επιστολών μεταξύ της Ευρωπαϊκής Ένωσης και του Βασιλείου της Νορβηγίας, που υπεγράφη στις 15 Απριλίου 2011 («συμφωνία του 2011»). Ως εκ τούτου, το σημείο 7 της συμφωνίας του 2011 απαλείφεται.

               7.Όσον αφορά την πρόσθετη δασμολογική ποσόστωση για τις εισαγωγές 1 200 τόνων τυριού και πηγμένου γάλακτος για τυρί στη Νορβηγία, τα συμβαλλόμενα μέρη συμφωνούν ότι 700 τόνοι θα αποτελέσουν αντικείμενο διαχείρισης μέσω δημοπρασίας και 500 τόνοι θα υπαχθούν στο σύστημα χορήγησης πιστοποιητικών.

               8.Τα συμβαλλόμενα μέρη θα συνεχίσουν να καταβάλλουν προσπάθειες για την παγίωση όλων των διμερών παραχωρήσεων (των ήδη ισχυουσών και των προβλεπόμενων στην παρούσα συμφωνία), σε νέα ανταλλαγή επιστολών, η οποία αναμένεται να αντικαταστήσει τις υφιστάμενες διμερείς γεωργικές συμφωνίες.

               9.Οι κανόνες καταγωγής για τον σκοπό της εφαρμογής των παραχωρήσεων που αναφέρονται στα παραρτήματα I έως ΙV της παρούσας συμφωνίας καθορίζονται στο παράρτημα IV της συμφωνίας υπό μορφή ανταλλαγής επιστολών της 2ας Μαΐου 1992 («η συμφωνία του 1992»). Ωστόσο, εφαρμόζεται το παράρτημα II του Πρωτοκόλλου 4 της συμφωνίας για τον ΕΟΧ αντί του προσαρτήματος του παραρτήματος IV της συμφωνίας του 1992.

               10.Τα συμβαλλόμενα μέρη διασφαλίζουν ότι δεν θίγονται οι παραχωρήσεις που χορηγούν αμοιβαία.

               11.Τα συμβαλλόμενα μέρη συμφωνούν να διασφαλίζουν ότι η διαχείριση των δασμολογικών ποσοστώσεων θα γίνεται κατά τρόπο που εγγυάται ότι οι εισαγωγές πραγματοποιούνται τακτικά και ότι οι ποσότητες που έχουν συμφωνηθεί για εισαγωγή μπορούν πράγματι να εισαχθούν.

               12.Τα συμβαλλόμενα μέρη συμφωνούν να ανταλλάσσουν τακτικά πληροφορίες για τα προϊόντα που αποτελούν αντικείμενο εμπορίου, τη διαχείριση των δασμολογικών ποσοστώσεων, τις τιμές και οιεσδήποτε άλλες χρήσιμες πληροφορίες σχετικά με τις αντίστοιχες εγχώριες αγορές και την εφαρμογή των αποτελεσμάτων των διαπραγματεύσεων αυτών.

               13.Οι διαβουλεύσεις θα πραγματοποιούνται κατόπιν σχετικού αιτήματος οιουδήποτε των συμβαλλομένων μερών για κάθε θέμα που σχετίζεται με την εφαρμογή των αποτελεσμάτων των διαπραγματεύσεων αυτών. Σε περίπτωση δυσκολίας στην εφαρμογή, οι διαβουλεύσεις αυτές θα πραγματοποιούνται το συντομότερο δυνατό, με σκοπό τη λήψη των κατάλληλων διορθωτικών μέτρων.

               14.Τα συμβαλλόμενα μέρη επιβεβαιώνουν τη δέσμευσή τους, σύμφωνα με το άρθρο 19 της συμφωνίας για τον ΕΟΧ, να συνεχίσουν τις προσπάθειές τους για την επίτευξη της προοδευτικής ελευθέρωσης των γεωργικών συναλλαγών. Για τον σκοπό αυτόν, τα συμβαλλόμενα μέρη συμφωνούν να προβούν, σε μια διετία, σε νέα επανεξέταση των όρων που διέπουν το εμπόριο γεωργικών προϊόντων, με σκοπό να διερευνήσουν πιθανές παραχωρήσεις.

               15.Σε περίπτωση νέας διεύρυνσης της Ευρωπαϊκής Ένωσης, τα συμβαλλόμενα μέρη θα προβούν σε εκτίμηση των επιπτώσεων στις διμερείς συναλλαγές, προκειμένου να προσαρμόσουν τις διμερείς προτιμήσεις κατά τρόπο ώστε να μπορέσουν να συνεχιστούν οι προϋπάρχουσες προτιμησιακές εμπορικές ροές μεταξύ της Νορβηγίας και των χωρών που προσχωρούν.

               Η παρούσα συμφωνία αρχίζει να ισχύει την πρώτη ημέρα του τρίτου μήνα που ακολουθεί την ημερομηνία κατάθεσης της τελευταίας πράξης έγκρισης.

               Παρακαλώ να μου επιβεβαιώσετε ότι η κυβέρνησή σας συμφωνεί με τα ανωτέρω.

               Με εξαιρετική εκτίμηση,

               Βρυξέλλες,

               Για την Ευρωπαϊκή Ένωση,

               Β. Επιστολή του Βασιλείου της Νορβηγίας

               Κύριε,

               Έχω την τιμή να σας γνωρίσω ότι έλαβα επιστολή σας της [να συμπληρωθεί η ημερομηνία της επιστολής], η οποία έχει ως εξής:

               «Έχω την τιμή να αναφερθώ στις διαπραγματεύσεις μεταξύ της Ευρωπαϊκής Ένωσης και του Βασιλείου της Νορβηγίας, («τα συμβαλλόμενα μέρη»), σχετικά με τις διμερείς εμπορικές συναλλαγές στον τομέα των γεωργικών προϊόντων, οι οποίες ολοκληρώθηκαν στις 5 Απριλίου 2017.

               Νέος γύρος διαπραγματεύσεων σχετικά με τις γεωργικές συναλλαγές μεταξύ της Ευρωπαϊκής Επιτροπής και της νορβηγικής κυβέρνησης ξεκίνησε βάσει του άρθρου 19 της συμφωνίας για τον Ευρωπαϊκό Οικονομικό Χώρο («η συμφωνία ΕΟΧ»), με σκοπό την προώθηση της προοδευτικής ελευθέρωσης των γεωργικών συναλλαγών μεταξύ των μερών, σε προτιμησιακή, αμοιβαία και εκατέρωθεν επωφελή βάση. Οι διαπραγματεύσεις διεξήχθησαν σε τακτική βάση, αφού ελήφθη δεόντως υπόψη η εξέλιξη των γεωργικών πολιτικών και περιστάσεων εκάστου των συμβαλλομένων μερών, συμπεριλαμβανομένης της εξέλιξης των διμερών συναλλαγών και των εμπορικών συνθηκών με άλλους εμπορικούς εταίρους.

               Σας επιβεβαιώνω ότι τα αποτελέσματα των διαπραγματεύσεων έχουν ως εξής:

               1.Η Νορβηγία δεσμεύεται να χορηγήσει πρόσβαση άνευ δασμών στα προϊόντα καταγωγής Ευρωπαϊκής Ένωσης τα οποία απαριθμούνται στο παράρτημα I της παρούσας συμφωνίας.

               2.Η Νορβηγία δεσμεύεται να καθορίσει δασμολογικές ποσοστώσεις για τα προϊόντα καταγωγής Ευρωπαϊκής Ένωσης τα οποία απαριθμούνται στο παράρτημα II της παρούσας συμφωνίας.

               3.Η Ευρωπαϊκή Ένωση δεσμεύεται να χορηγήσει πρόσβαση άνευ δασμών στα προϊόντα καταγωγής Νορβηγίας τα οποία απαριθμούνται στο παράρτημα IΙΙ της παρούσας συμφωνίας.

               4.Η Ευρωπαϊκή Ένωση δεσμεύεται να καθορίσει δασμολογικές ποσοστώσεις για τα προϊόντα καταγωγής Νορβηγίας τα οποία απαριθμούνται στο παράρτημα IV της παρούσας συμφωνίας.

               5.Οι κωδικοί δασμολογίου που παρατίθενται στα παρατήματα I έως ΙV της παρούσας συμφωνίας αναφέρονται σε εκείνους που εφαρμόζονται στα συμβαλλόμενα μέρη από την 1η Ιανουαρίου 2017.

               6.Η εφαρμογή μιας ενδεχόμενης μελλοντικής συμφωνίας του ΠΟΕ για τη γεωργία δεν θα θίξει τις υφιστάμενες δασμολογικές ποσοστώσεις εισαγωγών στη Νορβηγία 600 τόνων χοιρείου κρέατος, 800 τόνων κρέατος πουλερικών και 900 τόνων βοείου κρέατος, όπως απαριθμούνται στο παράρτημα ΙΙ της συμφωνίας υπό μορφή ανταλλαγής επιστολών μεταξύ της Ευρωπαϊκής Ένωσης και του Βασιλείου της Νορβηγίας, που υπεγράφη στις 15 Απριλίου 2011 («συμφωνία του 2011»).  Ως εκ τούτου, το σημείο 7 της συμφωνίας του 2011 απαλείφεται.

               7.Όσον αφορά την πρόσθετη δασμολογική ποσόστωση για τις εισαγωγές 1 200 τόνων τυριού και πηγμένου γάλακτος για τυρί στη Νορβηγία, τα συμβαλλόμενα μέρη συμφωνούν ότι 700 τόνοι θα αποτελέσουν αντικείμενο διαχείρισης μέσω δημοπρασίας και 500 τόνοι θα υπαχθούν στο σύστημα χορήγησης πιστοποιητικών.

               8.Τα συμβαλλόμενα μέρη θα συνεχίσουν να καταβάλλουν προσπάθειες για την παγίωση όλων των διμερών παραχωρήσεων (των ήδη ισχυουσών και των προβλεπόμενων στην παρούσα συμφωνία), σε νέα ανταλλαγή επιστολών, η οποία αναμένεται να αντικαταστήσει τις υφιστάμενες διμερείς γεωργικές συμφωνίες.

               9.Οι κανόνες καταγωγής για τον σκοπό της εφαρμογής των παραχωρήσεων που αναφέρονται στα παραρτήματα I έως ΙV της παρούσας συμφωνίας καθορίζονται στο παράρτημα ΙV της συμφωνίας υπό μορφή ανταλλαγής επιστολών της 2ας Μαΐου 1992 («η συμφωνία του 1992»). Ωστόσο, εφαρμόζεται το παράρτημα II του Πρωτοκόλλου 4 της συμφωνίας για τον ΕΟΧ αντί του προσαρτήματος του παραρτήματος IV της συμφωνίας του 1992.

               10.Τα συμβαλλόμενα μέρη διασφαλίζουν ότι δεν θίγονται οι παραχωρήσεις που χορηγούν αμοιβαία.

               11.Τα συμβαλλόμενα μέρη συμφωνούν να διασφαλίζουν ότι η διαχείριση των δασμολογικών ποσοστώσεων θα γίνεται κατά τρόπο που εγγυάται ότι οι εισαγωγές πραγματοποιούνται τακτικά και ότι οι ποσότητες που έχουν συμφωνηθεί για εισαγωγή μπορούν πράγματι να εισαχθούν.

               12.Τα συμβαλλόμενα μέρη συμφωνούν να ανταλλάσσουν τακτικά πληροφορίες για τα προϊόντα που αποτελούν αντικείμενο εμπορίου, τη διαχείριση των δασμολογικών ποσοστώσεων, τις τιμές και οιεσδήποτε άλλες χρήσιμες πληροφορίες σχετικά με τις αντίστοιχες εγχώριες αγορές και την εφαρμογή των αποτελεσμάτων των διαπραγματεύσεων αυτών.

               13.Οι διαβουλεύσεις θα πραγματοποιούνται κατόπιν σχετικού αιτήματος οιουδήποτε των συμβαλλομένων μερών για κάθε θέμα που σχετίζεται με την εφαρμογή των αποτελεσμάτων των διαπραγματεύσεων αυτών. Σε περίπτωση δυσκολίας στην εφαρμογή, οι διαβουλεύσεις αυτές θα πραγματοποιούνται το συντομότερο δυνατό, με σκοπό τη λήψη των κατάλληλων διορθωτικών μέτρων.

               14.Τα συμβαλλόμενα μέρη επιβεβαιώνουν τη δέσμευσή τους, σύμφωνα με το άρθρο 19 της συμφωνίας για τον ΕΟΧ, να συνεχίσουν τις προσπάθειές τους για την επίτευξη της προοδευτικής ελευθέρωσης των γεωργικών συναλλαγών. Για τον σκοπό αυτόν, τα συμβαλλόμενα μέρη συμφωνούν να προβούν, σε μια διετία, σε νέα επανεξέταση των όρων που διέπουν το εμπόριο γεωργικών προϊόντων, με σκοπό να διερευνήσουν πιθανές παραχωρήσεις.

               15.Σε περίπτωση νέας διεύρυνσης της Ευρωπαϊκής Ένωσης, τα συμβαλλόμενα μέρη θα προβούν σε εκτίμηση των επιπτώσεων στις διμερείς συναλλαγές, προκειμένου να προσαρμόσουν τις διμερείς προτιμήσεις κατά τρόπο ώστε να μπορέσουν να συνεχιστούν οι προϋπάρχουσες προτιμησιακές εμπορικές ροές μεταξύ της Νορβηγίας και των χωρών που προσχωρούν.

               Η παρούσα συμφωνία αρχίζει να ισχύει την πρώτη ημέρα του τρίτου μήνα που ακολουθεί την ημερομηνία κατάθεσης της τελευταίας πράξης έγκρισης.»

               Έχω την τιμή να σας επιβεβαιώσω ότι το Βασίλειο της Νορβηγίας συμφωνεί με το περιεχόμενο της παρούσας επιστολής.

               Με εξαιρετική εκτίμηση,

               Όσλο,

               Για το Βασίλειο της Νορβηγίας

    ---documentbreak--- NA ---documentbreak---

               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 17.10.2017
            COM(2017) 596 final
            ΠΑΡΑΡΤΗΜΑ
            της
            Πρότασης  ΑΠΟΦΑΣΗΣ ΤΟΥ ΣΥΜΒΟΥΛΙΟΥ
            για την υπογραφή, εξ ονόματος της Ευρωπαϊκής Ένωσης, συμφωνίας υπό μορφή ανταλλαγής επιστολών μεταξύ της Ευρωπαϊκής Ένωσης και του Βασιλείου της Νορβηγίας σχετικά με τη χορήγηση συμπληρωματικών εμπορικών προτιμήσεων για γεωργικά προϊόνταΣυμφωνία υπό μορφή ανταλλαγής επιστολών μεταξύ της Ευρωπαϊκής Ένωσης και του Βασιλείου της Νορβηγίας σχετικά με τη χορήγηση συμπληρωματικών εμπορικών προτιμήσεων για γεωργικά προϊόντα, βάσει του άρθρου 19 της συμφωνίας για τον Ευρωπαϊκό Οικονομικό Χώρο

               ΠΑΡΑΡΤΗΜΑ I

               Πρόσβαση άνευ δασμών, για τις εισαγωγές στη Νορβηγία προϊόντων καταγωγής Ευρωπαϊκής Ένωσης

                        Κωδικός νορβηγικού δασμολογίου

                        Περιγραφή των προϊόντων

                        01.01.2100

                        Άλογα, γαϊδούρια και μουλάρια κάθε είδους, ζωντανά. Άλογα· αναπαραγωγής καθαρής φυλής

                        01.01.2902

                        Άλογα, γαϊδούρια και μουλάρια κάθε είδους, ζωντανά. Άλλα άλογα· βάρους έως 133 kg

                        01.01.2908

                        Άλογα, γαϊδούρια και μουλάρια κάθε είδους, ζωντανά. Άλλα άλογα· Άλλα

                        02.07.4300

                        Κρέατα και παραπροϊόντα σφαγίων βρώσιμα, νωπά, διατηρημένα με απλή ψύξη ή κατεψυγμένα, πουλερικών της κλάσης 01.05· από πάπιες· συκώτια «φουά-γκρα», νωπά ή διατηρημένα με απλή ψύξη

                        02.07.5300

                        Κρέατα και παραπροϊόντα σφαγίων βρώσιμα, νωπά, διατηρημένα με απλή ψύξη ή κατεψυγμένα, πουλερικών της κλάσης 01.05· από χήνες· συκώτια «φουά-γκρα», νωπά ή διατηρημένα με απλή ψύξη

                        05.06.9010

                        Κόκαλα και οστεώδεις άξονες κεράτων, ακατέργαστα, απολιπασμένα, απλά επεξεργασμένα (όχι όμως κομμένα σε σχήματα), επεξεργασμένα με οξύ ή αποζελατινωμένα· σκόνες και απορρίμματα από αυτές τις ύλες· Άλλα· για κτηνοτροφικούς σκοπούς

                        05.11.9911

                        Προϊόντα ζωικής προέλευσης, που δεν κατονομάζονται ούτε περιλαμβάνονται αλλού· ζώα μη ζωντανά των κεφαλαίων 1 ή 3, ακατάλληλα για τη διατροφή του ανθρώπου· άλλα· Αίμα σε σκόνη, ακατάλληλο για τη διατροφή του ανθρώπου· για κτηνοτροφικούς σκοπούς

                        05.11.9930

                        Προϊόντα ζωικής προέλευσης, που δεν κατονομάζονται ούτε περιλαμβάνονται αλλού· ζώα μη ζωντανά των κεφαλαίων 1 ή 3, ακατάλληλα για τη διατροφή του ανθρώπου· άλλα· Κρέατα και αίμα· για κτηνοτροφικούς σκοπούς

                        05.11.9980

                        Προϊόντα ζωικής προέλευσης, που δεν κατονομάζονται ούτε περιλαμβάνονται αλλού· ζώα μη ζωντανά των κεφαλαίων 1 ή 3, ακατάλληλα για τη διατροφή του ανθρώπου· άλλα· άλλα· για κτηνοτροφικούς σκοπούς

                        06.02.1021

                        Άλλα φυτά ζωντανά (στα οποία περιλαμβάνονται και οι ρίζες τους), μοσχεύματα και μπόλια· λευκό (φύτρα) μανιταριών· μοσχεύματα χωρίς ρίζα και μπόλια· μοσχεύματα για φυτώρια ή για φυτοκομικούς σκοπούς, εξαιρουμένων πράσινων φυτών, από 15 Δεκεμβρίου έως 30 Απριλίου. Begonia, κάθε είδους, Campanula isophylla, Eupharboria pulcherrima, Poinsettia pulcherrima, Fuchsia, Hibiscus, Kalanchoe και αναρριχόμενη Petunia (Petunia hybrida, Petunia atkinsiana)

                        06.02.1024

                        Άλλα φυτά ζωντανά (στα οποία περιλαμβάνονται και οι ρίζες τους), μοσχεύματα και μπόλια· λευκό (φύτρα) μανιταριών· μοσχεύματα χωρίς ρίζα και μπόλια· μοσχεύματα για φυτώρια ή για φυτοκομικούς σκοπούς, εξαιρουμένων πράσινων φυτών, από 15 Δεκεμβρίου έως 30 Απριλίου. Πελαργόνια (Pelargonium)

                        06.02.9032

                        Άλλα φυτά ζωντανά (στα οποία περιλαμβάνονται και οι ρίζες τους), μοσχεύματα και μπόλια· λευκό (φύτρα) μανιταριών· Άλλα· με ρίζες σε μπάλα χώματος ή άλλο περιβάλλον καλλιέργειας· άλλα φυτά σε γλάστρα ή φυτά για φύτευση, συμπεριλαμβανομένων φυτών οπωροκηπευτικών, για διακοσμητικούς σκοπούς· πράσινα φυτά σε γλάστρα από 1ης Μαΐου έως 14 Δεκεμβρίου. Asplenium, Begonia x rex-cultorum Chlorophytum, Euonymus japanicus, Fatsia japonica, Aralia sieboldii, Ficus elastica, Monstera, Philodendron scandens, Radermachera, Stereospermum, Syngonium και X-Fatshedera, έστω και όταν εισάγονται ως μέρος μικτών παρτίδων φυτών

                        ex 07.08.2009(i)

                        Λαχανικά λοβοφόρα, με ή χωρίς λοβό, νωπά ή διατηρημένα με απλή ψύξη· φασόλια· φασόλια, νωπά ή διατηρημένα με απλή ψύξη (Vigna spp., Phaseolus spp.), με εξαίρεση τα χλωρά φασόλια, το είδος βίγνα ή ημιτριπόδιος, τα κιτρινοφάσουλα και τα πράσινα φασόλια

                        07.09.9930

                        Άλλα λαχανικά, νωπά ή διατηρημένα με απλή ψύξη· άλλα· άλλα· γλυκό καλαμπόκι· για κτηνοτροφικούς σκοπούς

                        ex 07.10.2209(i)

                        Λαχανικά άβραστα ή βρασμένα στο νερό ή στον ατμό, κατεψυγμένα· λαχανικά λοβοφόρα, με ή χωρίς λοβό· φασόλια (Vigna spp., Phaseolus spp.)· με εξαίρεση τα χλωρά φασόλια, το είδος βίγνα ή ημιτριπόδιος, τα κιτρινοφάσουλα και τα πράσινα φασόλια.

                        07.11.5100

                        Λαχανικά διατηρημένα προσωρινά (π.χ. με διοξείδιο του θείου ή σε άρμη, θειωμένο νερό ή σε νερό στο οποίο έχουν προστεθεί άλλες ουσίες που χρησιμεύουν για να εξασφαλισθεί προσωρινά η διατήρησή τους), αλλά ακατάλληλα για διατροφή στην κατάσταση που βρίσκονται· μανιτάρια και τρούφες· μανιτάρια του γένους Αgaricus

                        07.11.5900

                        Λαχανικά διατηρημένα προσωρινά (π.χ. με διοξείδιο του θείου ή σε άρμη, θειωμένο νερό ή σε νερό στο οποίο έχουν προστεθεί άλλες ουσίες που χρησιμεύουν για να εξασφαλισθεί προσωρινά η διατήρησή τους), αλλά ακατάλληλα για διατροφή στην κατάσταση που βρίσκονται· μανιτάρια και τρούφες· άλλα

                        07.14.3009

                        Ρίζες μανιόκας, αραρούτης ή σαλεπιού, κόνδυλοι ηλίανθου (ψευδοκολοκάσια), γλυκοπατάτες και παρόμοιες ρίζες και κόνδυλοι με υψηλή περιεκτικότητα σε άμυλο ή ινουλίνη, νωπά ή διατηρημένα με απλή ψύξη, κατεψυγμένα ή αποξηραμένα, έστω και κομμένα σε τεμάχια ή συσσωματωμένα σε μορφή σβόλων· την εντεριώνη (ψίχα) του φοίνικα των Μολλούκων (αρτόδενδρου). Ίγναμα (κόνδυλος της διοσκουρέας) (Dioscorea spp.)· για μη κτηνοτροφικούς σκοπούς

                        ex07.14.4000(i)

                        Ρίζες μανιόκας, αραρούτης ή σαλεπιού, κόνδυλοι ηλίανθου (ψευδοκολοκάσια), γλυκοπατάτες και παρόμοιες ρίζες και κόνδυλοι με υψηλή περιεκτικότητα σε άμυλο ή ινουλίνη, νωπά ή διατηρημένα με απλή ψύξη, κατεψυγμένα ή αποξηραμένα, έστω και κομμένα σε τεμάχια ή συσσωματωμένα σε μορφή σβόλων· την εντεριώνη (ψίχα) του φοίνικα των Μολλούκων (αρτόδενδρου). κολοκασία η εδώδιμος — τάρο (Colocasia spp.)

                        07.14.5009

                        Ρίζες μανιόκας, αραρούτης ή σαλεπιού, κόνδυλοι ηλίανθου (ψευδοκολοκάσια), γλυκοπατάτες και παρόμοιες ρίζες και κόνδυλοι με υψηλή περιεκτικότητα σε άμυλο ή ινουλίνη, νωπά ή διατηρημένα με απλή ψύξη, κατεψυγμένα ή αποξηραμένα, έστω και κομμένα σε τεμάχια ή συσσωματωμένα σε μορφή σβόλων· την εντεριώνη (ψίχα) του φοίνικα των Μολλούκων (αρτόδενδρου). ξανθόσωμα το βελόφυλλο (Xanthosoma spp.)· για μη κτηνοτροφικούς σκοπούς

                        08.11.2011

                        Καρποί και φρούτα, άψητα ή ψημένα στον ατμό ή βρασμένα στο νερό, κατεψυγμένα, έστω και με προσθήκη ζάχαρης ή άλλων γλυκαντικών· μούρα, βατόμουρα ή μούρα-σμέουρα

                        08.11.2012

                        Καρποί και φρούτα, άψητα ή ψημένα στον ατμό ή βρασμένα στο νερό, κατεψυγμένα, έστω και με προσθήκη ζάχαρης ή άλλων γλυκαντικών· με προσθήκη ζάχαρης ή άλλων γλυκαντικών· φραγκοστάφυλα, λευκά και κόκκινα

                        08.11.2013

                        Καρποί και φρούτα, άψητα ή ψημένα στον ατμό ή βρασμένα στο νερό, κατεψυγμένα, έστω και με προσθήκη ζάχαρης ή άλλων γλυκαντικών· με προσθήκη ζάχαρης ή άλλων γλυκαντικών· φραγκοστάφυλα πράσινα (λαγοκέρασα)

                        08.11.2092

                        Καρποί και φρούτα, άψητα ή ψημένα στον ατμό ή βρασμένα στο νερό, κατεψυγμένα, έστω και με προσθήκη ζάχαρης ή άλλων γλυκαντικών· Άλλα· Μούρα, βατόμουρα ή μούρα-σμέουρα

                        08.11.2094

                        Καρποί και φρούτα, άψητα ή ψημένα στον ατμό ή βρασμένα στο νερό, κατεψυγμένα, έστω και με προσθήκη ζάχαρης ή άλλων γλυκαντικών· Άλλα· Άσπρα ή κόκκινα φραγκοστάφυλα

                        08.11.2095

                        Καρποί και φρούτα, άψητα ή ψημένα στον ατμό ή βρασμένα στο νερό, κατεψυγμένα, έστω και με προσθήκη ζάχαρης ή άλλων γλυκαντικών· Άλλα· Φραγκοστάφυλα πράσινα (λαγοκέρασα)

                        08.12.1000

                        Καρποί και φρούτα προσωρινά διατηρημένα (π.χ. με διοξείδιο του θείου ή σε άλμη, θειωμένο νερό ή σε νερό στο οποίο έχουν προστεθεί άλλες ουσίες που χρησιμεύουν για να εξασφαλισθεί προσωρινά η διατήρησή τους), αλλά ακατάλληλα για διατροφή στην κατάσταση που βρίσκονται. Κεράσια

                        10.08.5000

                        Φαγόπυρο το εδώδιμο (μαύρο σιτάρι), κεχρί και κεχρί το μακρό· άλλα δημητριακά· κουινόα ή χηνοπόδιο (Chenopodium quinoa)

                        11.09.0010

                        Γλουτένη σιταριού, έστω και σε ξερή κατάσταση· για κτηνοτροφικούς σκοπούς

                        12.12.2910

                        Χαρούπια, φύκια, ζαχαρότευτλα και ζαχαροκάλαμα, νωπά, διατηρημένα με απλή ψύξη, κατεψυγμένα ή αποξεραμένα, έστω και σε σκόνη· κουκούτσια και αμύγδαλα καρπών και άλλα φυτικά προϊόντα (στα οποία περιλαμβάνονται και οι ρίζες κιχωρίου, μη φρυγμένες, της ποικιλίας Cichorium intybus sativum), που χρησιμεύουν κυρίως για διατροφή του ανθρώπου και που δεν κατονομάζονται ούτε περιλαμβάνονται αλλού· Φύκια· Άλλα· για κτηνοτροφικούς σκοπούς

                        17.02.2010

                        Άλλα ζάχαρα, στα οποία περιλαμβάνεται η λακτόζη, η μαλτόζη, η γλυκόζη και η φρουκτόζη (λεβυλόζη), χημικώς καθαρά, σε στερεή κατάσταση· σιρόπια από ζάχαρα χωρίς προσθήκη αρωματικών ή χρωστικών ουσιών· υποκατάστατα του μελιού, έστω και αναμειγμένα με φυσικό μέλι· ζάχαρα και μελάσες καραμελωμένα· ζάχαρο και σιρόπι σφενδάμνου· για κτηνοτροφικούς σκοπούς

                        20.08.9300

                        Καρποί και φρούτα και άλλα βρώσιμα μέρη φυτών, αλλιώς παρασκευασμένα ή διατηρημένα, με ή χωρίς προσθήκη ζάχαρης ή άλλων γλυκαντικών ή αλκοόλης, που δεν κατονομάζονται ούτε περιλαμβάνονται αλλού· άλλα, στα οποία περιλαμβάνονται και τα μείγματα, με εξαίρεση εκείνα της διάκρισης 2008.1900· καρποί των φυτών airelles, myrtilles (Vaccinium macrocarpon, Vaccinium oxycoccos, Vaccinium vitis-idaea)

                        20.09.8100

                        Χυμοί φρούτων (στους οποίους περιλαμβάνεται και ο μούστος σταφυλιών) ή λαχανικών, που δεν έχουν υποστεί ζύμωση, χωρίς προσθήκη αλκοόλης, με ή χωρίς προσθήκη ζάχαρης ή άλλων γλυκαντικών· χυμοί κάθε άλλου φρούτου ή λαχανικού. Καρποί των φυτών airelles, myrtilles (Vaccinium macrocarpon, Vaccinium oxycoccos, Vaccinium vitis-idaea)

                        ex 20.09.8999

                        Χυμοί φρούτων (στους οποίους περιλαμβάνεται και ο μούστος σταφυλιών) ή λαχανικών, που δεν έχουν υποστεί ζύμωση, χωρίς προσθήκη αλκοόλης, με ή χωρίς προσθήκη ζάχαρης ή άλλων γλυκαντικών· χυμοί κάθε άλλου φρούτου ή λαχανικού. Άλλα· άλλα· άλλα· χυμός ή συμπυκνωμένος χυμός των φυτών myrtilles

                        22.06

                        Άλλα ποτά που προέρχονται από ζύμωση (π.χ. μηλίτης, απίτης, υδρόμελι, σακέ)· μείγματα ποτών που προέρχονται από ζύμωση και μείγματα ποτών που προέρχονται από ζύμωση και μη αλκοολούχων ποτών, μη κατονομαζόμενα ούτε περιλαμβανόμενα αλλού

                        23.03.1012

                        Κατάλοιπα αμυλοποιίας και παρόμοια κατάλοιπα, πολτοί τεύτλων, υπολείμματα ζαχαροκάλαμου και άλλα απορρίμματα ζαχαροποιίας, υπολείμματα και απορρίμματα ζυθοποιίας ή οινοπνευματοποιίας, έστω και συσσωματωμένα με μορφή σβόλων· κατάλοιπα αμυλοποιίας και παρόμοια κατάλοιπα· για κτηνοτροφικούς σκοπούς· από πατάτες.

               ---------------------------------------

               (i) Τα προϊόντα αυτά εισάγονται αδασμολόγητα. Ωστόσο, η Νορβηγία επιφυλάσσεται του δικαιώματος να επιβάλει δασμό, εάν τα προϊόντα εισάγονται για κτηνοτροφικούς σκοπούς.

    ---documentbreak--- NA ---documentbreak--- NA ---documentbreak---

               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 17.10.2017
            COM(2017) 596 final
            ΠΑΡΑΡΤΗΜΑ
            της
            Πρότασης  ΑΠΟΦΑΣΗΣ ΤΟΥ ΣΥΜΒΟΥΛΙΟΥ
            για την υπογραφή, εξ ονόματος της Ευρωπαϊκής Ένωσης, συμφωνίας υπό μορφή ανταλλαγής επιστολών μεταξύ της Ευρωπαϊκής Ένωσης και του Βασιλείου της Νορβηγίας σχετικά με τη χορήγηση συμπληρωματικών εμπορικών προτιμήσεων για γεωργικά προϊόνταΣυμφωνία υπό μορφή ανταλλαγής επιστολών μεταξύ της Ευρωπαϊκής Ένωσης και του Βασιλείου της Νορβηγίας σχετικά με τη χορήγηση συμπληρωματικών εμπορικών προτιμήσεων για γεωργικά προϊόντα, βάσει του άρθρου 19 της συμφωνίας για τον Ευρωπαϊκό Οικονομικό Χώρο

               Παράρτημα II

               Δασμολογικές ποσοστώσεις, για τις εισαγωγές στη Νορβηγία προϊόντων καταγωγής Ευρωπαϊκής Ένωσης

                        Κωδικός νορβηγικού δασμολογίου

                        Περιγραφή των προϊόντων

                        Ενοποιημένες δασμολογικές ποσοστώσεις (ετήσια ποσότητα σε τόνους)

                        Εκ των οποίων πρόσθετες ποσοστώσεις(
                           1
                        )

                        Δασμός στο πλαίσιο της ποσόστωσης (NOK/kg)

                        02.01.1000

                        02.01.2001

                        02.01.2002

                        02.01.2003

                        02.01.2004

                        02.02.1000

                        02.02.2001

                        02.02.2002

                        02.02.2003

                        02.02.2004

                        Κρέατα βοοειδών, νωπά ή διατηρημένα με απλή ψύξη

                        Ολόκληρα σφάγια ή μισά σφάγια

                        Τέταρτα του σφαγίου, που ονομάζονται «αλληλοσυμπληρούμενα» δηλ. μπροστινά και πισινά τέταρτα του ιδίου ζώου, που παρουσιάζονται ταυτόχρονα

                        Άλλα μπροστινά τέταρτα

                        Άλλα πισινά τέταρτα

                        Τεμάχια με κάθετο τεμαχισμό

                        Κρέατα βοοειδών, κατεψυγμένα

                        Ολόκληρα σφάγια ή μισά σφάγια

                        Τέταρτα του σφαγίου, που ονομάζονται «αλληλοσυμπληρούμενα» δηλ. μπροστινά και πισινά τέταρτα του ιδίου ζώου, που παρουσιάζονται ταυτόχρονα

                        Άλλα μπροστινά τέταρτα

                        Άλλα πισινά τέταρτα

                        Τεμάχια με κάθετο τεμαχισμό

                        2500

                        1600

                        0

                        02.03.1904

                        Κρέατα χοιροειδών, νωπά, διατηρημένα με απλή ψύξη ή κατεψυγμένα

                        Κοιλιακή χώρα (πανσέτα-entrelardés) και τεμάχια αυτής· Με κόκαλα.

                        300(
                           2
                        )

                        300(2)

                        15

                        02.07.1100

                        02.07.1200

                        02.07.2400

                        02.07.2500

                        Κρέατα και παραπροϊόντα σφαγίων βρώσιμα, νωπά, διατηρημένα με απλή ψύξη ή κατεψυγμένα, πουλερικών της κλάσης 01.05

                        Από πετεινούς και κότες του είδους Gallus domesticus.

                        Μη τεμαχισμένα, νωπά ή διατηρημένα με απλή ψύξη

                        Μη τεμαχισμένα, κατεψυγμένα

                        Από γάλους και γαλοπούλες.

                        Μη τεμαχισμένα, νωπά ή διατηρημένα με απλή ψύξη

                        Μη τεμαχισμένα, κατεψυγμένα

                        950

                        150

                        0

                        02.07.4401

                        Από πάπιες, νωπές ή διατηρημένες με απλή ψύξη·

                        στήθη και τεμάχια από στήθη

                        200

                        100

                        30

                        02.10.1101

                        02.10.1109

                        02.10.1900

                        Κρέατα και παραπροϊόντα σφαγίων, βρώσιμα, αλατισμένα ή σε άρμη, αποξεραμένα ή καπνιστά. Αλεύρια και σκόνες κρεάτων ή παραπροϊόντων σφαγίων, βρώσιμα

                        Κρέατα χοιροειδών. Χοιρομέρια (ζαμπόν), ωμοπλάτες και τεμάχια αυτών, με κόκαλα.

                        Που περιέχουν τουλάχιστον 15 % κατά βάρος κόκαλα

                        Άλλα (με κόκαλα σε ποσοστό λιγότερο από 15 %)

                        Άλλα (εκτός από χοιρομέρια (ζαμπόν), ωμοπλάτες και τεμάχια αυτών, με κόκαλα)

                        600(
                           3
                        )

                        200(3)

                        0

                        04.06

                        Τυριά και πηγμένο γάλα για τυρί

                        8400

                        1200

                        0

                        ex 06.02.9043(
                           4
                        )

                        06.02.9044

                        Άλλα φυτά ζωντανά (στα οποία περιλαμβάνονται και οι ρίζες τους), μοσχεύματα και μπόλια· λευκό (φύτρα) μανιταριών

                        Άλλα· φυτά σε γλάστρα ή φυτά για φύτευση, σε άνθηση.

                        20 εκατ. NOK

                        12 εκατ. NOK

                        0

                        06.02.9031

                        Πράσινα φυτά σε δοχεία από 1ης Μαΐου έως 14 Δεκεμβρίου(
                           5
                        )

                        7 εκατ. NOK

                        3 εκατ. NOK

                        0

                        07.05.1112

                        07.05.1119

                        Μαρούλια (Lactuca sativa) και ραδίκια (Cichorium spp.), νωπά ή διατηρημένα με απλή ψύξη

                        Μαρούλια Iceberg·

                        από 1η Μαρτίου έως 31η Μαΐου·

                        Ολόκληρα

                        Άλλα

                        500(
                           6
                        )

                        100(6)

                        0

                        10.05.9010

                        Καλαμπόκι

                        Για κτηνοτροφικούς σκοπούς

                        15000

                        5000

                        0

                        16.01.0000

                        Λουκάνικα, σαλάμια και παρόμοια προϊόντα από κρέας, παραπροϊόντα σφαγίων ή αίμα· παρασκευάσματα διατροφής με βάση τα προϊόντα αυτά

                        600

                        200

                        0

                     (1)
                  ()Για την περίοδο 1.1-31.12, και κατά το πρώτο έτος εφαρμογής της συμφωνίας κατ’ αναλογία, εφόσον απαιτείται. Πρόσθετες ποσοστώσεις που πρέπει να προστεθούν στις ισχύουσες ποσοστώσεις, οι οποίες αποτέλεσαν αντικείμενο διαπραγματεύσεων στο πλαίσιο προηγούμενων συμφωνιών ΕΕ-Νορβηγίας.

                     (2)
                  ()Κατά την περίοδο 1.12-31.12.

                     (3)
                  ()Η ποσότητα αφορά τις εισαγωγές χοιρομεριού (ζαμπόν) με κόκαλα.  Όσον αφορά τις εισαγωγές χοιρομεριού (ζαμπόν) χωρίς κόκαλα χρησιμοποιείται συντελεστής μετατροπής 1,15.

                     (4)
                  ()Με εξαίρεση τα παρακάτω φυτά:  Argyranthemum frutescens, Chrsanthemum frutescens, Begonia x hiemalis, Begonia elatior, Campanula, Dendranthema x grandiflora, Chrysanthemum x morifolium, Euphorbia pulcherrima, Poinsettia pulcherrima, Hibiscus, Kalanchoe, Pelargonium, Primula και Saintpaulia.

                     (5)
                  ()Συμπεριλαμβάνονται τα ακόλουθα φυτά: Condiaeum, Croton, Dieffenbachia, Epipremnum, Scindapsus aureum, Hedera, Nephrolepis, Peperomia obtusifolia, Peperomia rotundifolia, Schefflera, Soleirolia και Helxine,  έστω και όταν εισάγονται ως μέρος μικτών ομάδων φυτών.

                     (6)
                  ()Κριτήρια τελικού χρήστη: Βιομηχανία μεταποίησης.

    ---documentbreak--- NA ---documentbreak--- NA ---documentbreak--- NA ---documentbreak---

               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 17.10.2017
            COM(2017) 596 final
            ΠΑΡΑΡΤΗΜΑ
            της
            Πρότασης  ΑΠΟΦΑΣΗΣ ΤΟΥ ΣΥΜΒΟΥΛΙΟΥ
            για την υπογραφή, εξ ονόματος της Ευρωπαϊκής Ένωσης, συμφωνίας υπό μορφή ανταλλαγής επιστολών μεταξύ της Ευρωπαϊκής Ένωσης και του Βασιλείου της Νορβηγίας σχετικά με τη χορήγηση συμπληρωματικών εμπορικών προτιμήσεων για γεωργικά προϊόνταΣυμφωνία υπό μορφή ανταλλαγής επιστολών μεταξύ της Ευρωπαϊκής Ένωσης και του Βασιλείου της Νορβηγίας σχετικά με τη χορήγηση συμπληρωματικών εμπορικών προτιμήσεων για γεωργικά προϊόντα, βάσει του άρθρου 19 της συμφωνίας για τον Ευρωπαϊκό Οικονομικό Χώρο

               ΠΑΡΑΡΤΗΜΑ ΙΙΙ

               Πρόσβαση άνευ δασμών, για τις εισαγωγές στην Ευρωπαϊκή Ένωση προϊόντων καταγωγής Νορβηγίας

                        Κωδικός ΣΟ

                        Περιγραφή συνδυασμένης ονοματολογίας

                        0101 21 00

                        Άλογα ζωντανά, αναπαραγωγής καθαρής φυλής

                        0101 29 10

                        Άλογα ζωντανά, εκτός από τα αναπαραγωγής καθαρής φυλής που προορίζονται για σφαγή

                        0101 29 90

                        Άλογα, ζωντανά, εκτός από τα αναπαραγωγής καθαρής φυλής, εκτός από εκείνα που προορίζονται για σφαγή

                        0207 43 00

                        Συκώτια «φουά-γκρα» πάπιας, νωπά ή διατηρημένα με απλή ψύξη

                        0207 53 00

                        Συκώτια «φουά-γκρα» χήνας, νωπά ή διατηρημένα με απλή ψύξη

                        ex 0506 90 00

                        Κόκαλα και οστεώδεις άξονες κεράτων, ακατέργαστα, απολιπασμένα, αποζελατινωμένα ή απλά επεξεργασμένα, καθώς και σκόνες και απορρίμματα αυτών (εκτός από οστεΐνη και κόκαλα επεξεργασμένα με οξύ ή κομμένα σε σχήματα) για τη διατροφή των ζώων

                        ex 0511 99 85

                        Αίμα σε σκόνη, για τη διατροφή των ζώων, ακατάλληλο για τη διατροφή του ανθρώπου

                        ex 0511 99 85

                        Κρέατα και αίμα για κτηνοτροφικούς σκοπούς, ακατάλληλο για τη διατροφή του ανθρώπου

                        ex 0511 99 85

                        Άλλα προϊόντα ζωικής προέλευσης, που δεν κατονομάζονται ούτε περιλαμβάνονται αλλού, ακατάλληλα για τη διατροφή του ανθρώπου (άλλα από προϊόντα από ψάρια ή μαλακόστρακα, μαλάκια ή άλλα ασπόνδυλα υδρόβια· ζώα μη ζωντανά του κεφαλαίου 3· αίμα· κρέας· φυσικοί σπόγγοι ζωικής προέλευσης· σπέρμα ταύρου)

                        ex 0602 10 90

                        Μοσχεύματα κάθε είδους των ειδώνBegonia, Campanula isophylla, Euphorbia pulcherrima, Poinsettia pulcherrima, Fuchsia, Hibiscus, Kalanchoe και αναρριχώμενη Petunia(Petunia hybrida, Petunia atkinsiana) για φυτώρια ή για φυτοκομικούς σκοπούς[ εξαιρουμένων πράσινων φυτών, από 15 Δεκεμβρίου έως 30 Απριλίου]

                        ex 0602 10 90

                        Μοσχεύματα Pelargonium  για φυτώρια ή για φυτοκομικούς σκοπούς [εξαιρουμένων πράσινων φυτών, από 15 Δεκεμβρίου έως 30 Απριλίου]

                        ex 0602 90 99

                        Asplenium, Begonia x rex-cultorum, Chlorophytum, Euonymus japanicus, Fatsia japonica, Aralia sieboldii, Ficus elastica, Monstera, Philodendron scandens, Radermachera, Stereospermum, Syngonium και XFatshedera, που παρουσιάζονται ως πράσινα φυτά σε γλάστρες από την 1η Μαΐου έως τις 14 Δεκεμβρίου

                        ex 0708 20 00

                        Φασόλια (Vigna spp., Phaseolus spp.) με ή χωρίς λοβό, νωπά ή διατηρημένα με απλή ψύξη, με εξαίρεση τα χλωρά φασόλια, το είδος βίγνα ή ημιτριπόδιος, τα κιτρινοφάσουλα και τα πράσινα φασόλια

                        ex 0709 99 60

                        Γλυκό καλαμπόκι για τη διατροφή των ζώων, νωπό ή διατηρημένο με απλή ψύξη

                        ex 0710 22 00

                        Φασόλια (Vigna spp., Phaseolus spp.) άψητα ή ψημένα στον ατμό ή βρασμένα στο νερό, κατεψυγμένα, με εξαίρεση τα χλωρά φασόλια, το είδος βίγνα ή ημιτριπόδιος, τα κιτρινοφάσουλα και τα πράσινα φασόλια

                        0711 51 00

                        Μανιτάρια του γένους Agaricus, διατηρημένα προσωρινά, αλλά ακατάλληλα για άμεση κατανάλωση στην κατάσταση που βρίσκονται

                        0711 59 00

                        Μανιτάρια (με εξαίρεση το γένος Agaricus), και τρούφες, διατηρημένα προσωρινά, αλλά ακατάλληλα για άμεση κατανάλωση στην κατάσταση που βρίσκονται

                        ex 0714 30 00

                        Ίγναμα (κόνδυλος της διοσκουρέας) (Dioscorea spp.) που δεν χρησιμοποιείται για τη διατροφή των ζώων, νωπό ή διατηρημένο με απλή ψύξη, κατεψυγμένο ή αποξηραμένο, έστω και κομμένο σε τεμάχια ή συσσωματωμένο σε μορφή σβόλων

                        ex 0714 40 00

                        Κολοκασία η εδώδιμος - τάρο (Colocasia spp.) που δεν χρησιμοποιείται για τη διατροφή των ζώων, νωπή ή διατηρημένη με απλή ψύξη, κατεψυγμένη ή αποξηραμένη, έστω και κομμένη σε τεμάχια ή συσσωματωμένη σε μορφή σβόλων

                        ex 0714 50 00

                        Ξανθόσωμα το βελόφυλλο (Xanthosoma spp.) που δεν χρησιμοποιείται για τη διατροφή των ζώων, νωπό ή διατηρημένο με απλή ψύξη, κατεψυγμένο ή αποξηραμένο, έστω και κομμένο σε τεμάχια ή συσσωματωμένο σε μορφή σβόλων

                        ex 0811 20 11

                        Μούρα, βατόμουρα ή μούρα-σμέουρα, φραγκοστάφυλα κάθε είδους, άψητα ή ψημένα στον ατμό ή βρασμένα στο νερό, κατεψυγμένα, με προσθήκη ζάχαρης ή άλλων γλυκαντικών, περιεκτικότητας σε ζάχαρα που υπερβαίνει το 13 % κατά βάρος

                        ex 0811 20 19

                        Μούρα, βατόμουρα ή μούρα-σμέουρα, φραγκοστάφυλα κάθε είδους, άψητα ή ψημένα στον ατμό ή βρασμένα στο νερό, κατεψυγμένα, με προσθήκη ζάχαρης ή άλλων γλυκαντικών, περιεκτικότητας σε ζάχαρα που δεν υπερβαίνει το 13 % κατά βάρος

                        0811 20 51

                        Φραγκοστάφυλα κόκκινα, άψητα ή ψημένα στον ατμό ή βρασμένα στο νερό, κατεψυγμένα, χωρίς προσθήκη ζάχαρης ή άλλων γλυκαντικών

                        0811 20 59

                        Μούρα ή βατόμουρα, άψητα ή ψημένα στον ατμό ή βρασμένα στο νερό, κατεψυγμένα, χωρίς προσθήκη ζάχαρης ή άλλων γλυκαντικών

                        ex 0811 20 90

                        Μούρα-σμέουρα, φραγκοστάφυλα λευκά και φραγκοστάφυλα πράσινα (λαγοκέρασα), άψητα ή ψημένα στον ατμό ή βρασμένα στο νερό, κατεψυγμένα, έστω και με προσθήκη ζάχαρης ή άλλων γλυκαντικών

                        0812 10 00

                        Κεράσια, προσωρινά διατηρημένα, αλλά ακατάλληλα για άμεση κατανάλωση στην κατάσταση που βρίσκονται

                        1008 50 00

                        Κουινόα ή χηνοπόδιο (Chenopodium quinoa)

                        ex 1109 00 00

                        Γλουτένη σιταριού, για τη διατροφή των ζώων, έστω και σε ξερή κατάσταση

                        ex 1212 29 00

                        Φύκια για τη διατροφή των ζώων, νωπά ή διατηρημένα με απλή ψύξη, κατεψυγμένα ή αποξηραμένα, έστω και σε σκόνη

                        ex 1702 20 10

                        Ζάχαρο σφενδάμνου σε στερεή κατάσταση, με προσθήκη αρωματικών ή χρωστικών ουσιών, για τη διατροφή των ζώων

                        ex 1702 20 90

                        Ζάχαρο σφενδάμνου (άλλο από αυτό σε στερεή κατάσταση, με προσθήκη αρωματικών ή χρωστικών ουσιών, για τη διατροφή των ζώων

                        2008 93

                        Καρποί των φυτών airelles, myrtilles (Vaccinium macrocarpon, Vaccinium oxycoccos, Vaccinium vitis-idaea), αλλιώς παρασκευασμένα ή διατηρημένα, με ή χωρίς προσθήκη ζάχαρης ή άλλων γλυκαντικών ή αλκοόλης

                        2009 81

                        Χυμός των καρπών των φυτών airelles, myrtilles (Vaccinium macrocarpon, Vaccinium oxycoccos, Vaccinium vitisidaea), που δεν έχει υποστεί ζύμωση, χωρίς προσθήκη αλκοόλης, με ή χωρίς προσθήκη ζάχαρης ή άλλων γλυκαντικών

                        ex 2009 89

                        Χυμός ή συμπυκνωμένος χυμός του φυτού myrtilles, που δεν έχει υποστεί ζύμωση, χωρίς προσθήκη αλκοόλης, με ή χωρίς προσθήκη ζάχαρης ή άλλων γλυκαντικών

                        2206

                        Άλλα ποτά που προέρχονται από ζύμωση (π.χ. μηλίτης, απίτης, υδρόμελι, σακέ)· μείγματα ποτών που προέρχονται από ζύμωση και μείγματα ποτών που προέρχονται από ζύμωση και μη αλκοολούχων ποτών, μη κατονομαζόμενα ούτε περιλαμβανόμενα αλλού

                        ex 2303 10 90

                        Κατάλοιπα αμυλοποιίας και παρόμοια κατάλοιπα από πατάτες, για τη διατροφή των ζώων

                        2302 50

                        Πίτουρα εν γένει και άλλα υπολείμματα, έστω και συσσωματωμένα με μορφή σβόλων, από το κοσκίνισμα, το άλεσμα ή άλλες κατεργασίες των δημητριακών ή οσπριοειδών:

                        - Οσπριοειδών

                        ex 2309 90 31

                        Παρασκευάσματα των τύπων που χρησιμοποιούνται για τη διατροφή των ζώων, που δεν περιέχουν άμυλα κάθε είδους ή που περιέχουν τέτοιες ύλες σε ποσοστό κατά βάρος κατώτερο ή ίσο του 10%, με εξαίρεση τις τροφές για σκύλους ή γάτες, συσκευασμένα για τη λιανική πώληση και μη προοριζόμενα για ιχθυοτροφή.

    ---documentbreak--- NA ---documentbreak--- NA ---documentbreak--- NA ---documentbreak--- NA ---documentbreak---

               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 17.10.2017
            COM(2017) 596 final
            ΠΑΡΑΡΤΗΜΑ
            της
            Πρότασης AΠΟΦΑΣΗΣ ΤΟΥ ΣΥΜΒΟΥΛΙΟΥ
            για την υπογραφή, εξ ονόματος της Ευρωπαϊκής Ένωσης, συμφωνίας υπό μορφή ανταλλαγής επιστολών μεταξύ της Ευρωπαϊκής Ένωσης και του Βασιλείου της Νορβηγίας σχετικά με τη χορήγηση συμπληρωματικών εμπορικών προτιμήσεων για γεωργικά προϊόνταΣυμφωνία υπό μορφή ανταλλαγής επιστολών μεταξύ της Ευρωπαϊκής Ένωσης και του Βασιλείου της Νορβηγίας σχετικά με τη χορήγηση συμπληρωματικών εμπορικών προτιμήσεων για γεωργικά προϊόντα, βάσει του άρθρου 19 της συμφωνίας για τον Ευρωπαϊκό Οικονομικό Χώρο

               ΠΑΡΑΡΤΗΜΑ IV

               Δασμολογικές ποσοστώσεις για τις εισαγωγές στην Ευρωπαϊκή Ένωση προϊόντων καταγωγής Νορβηγίας

                        Κωδικός ΣΟ

                        Περιγραφή συνδυασμένης ονοματολογίας

                        Ενοποιημένες δασμολογικές ποσοστώσεις (ετήσια ποσότητα σε τόνους)

                        Εκ των οποίων πρόσθετες ποσοστώσεις(
                           1
                        )

                        Δασμός στο πλαίσιο της ποσόστωσης (EUR/kg)

                        0207 14 30

                        Κρέατα και παραπροϊόντα σφαγίων βρώσιμα, νωπά, διατηρημένα με απλή ψύξη ή κατεψυγμένα, πουλερικών της κλάσης 0105:

                        Από πετεινούς και κότες του είδους Gallus domesticus

                        Τεμάχια με κόκαλα, κατεψυγμένα

                        Φτερούγες ολόκληρες, έστω και χωρίς τα άκρα

                        550

                        550

                        0

                        0207 14 70

                        Κρέατα και παραπροϊόντα σφαγίων βρώσιμα, νωπά, διατηρημένα με απλή ψύξη ή κατεψυγμένα, πουλερικών της κλάσης 0105:

                        Από πετεινούς και κότες του είδους Gallus domesticus

                        Άλλα τεμάχια με κόκαλα, κατεψυγμένα

                        150

                        150

                        0

                        0204

                        0210

                        Κρέατα προβατοειδών ή αιγοειδών, νωπά, διατηρημένα με απλή ψύξη ή κατεψυγμένα

                        Κρέατα και παραπροϊόντα σφαγίων, βρώσιμα, αλατισμένα ή σε άρμη, αποξεραμένα ή καπνιστά. αλεύρια και σκόνες, βρώσιμα, από κρέατα ή εντόσθια

                        500

                        0

                        0

                        0404 10

                        Ορός γάλακτος, τροποποιημένος ή μη, έστω και συμπυκνωμένος ή με προσθήκη ζάχαρης ή άλλων γλυκαντικών

                        1250

                        1250

                        0

                        0404 10 02

                        Ορός γάλακτος, τροποποιημένος ή μη, σε σκόνη, σε κόκκους ή σε άλλες στερεές μορφές, χωρίς προσθήκη ζάχαρης ή άλλων γλυκαντικών και περιεκτικότητας κατά βάρος σε πρωτεΐνες «περιεκτικότητα σε άζωτο x 6,38» <= 15% και σε λιπαρές ουσίες <= 1,5%

                        3150

                        3150

                        0

                        0603 19 70

                        Άνθη και μπουμπούκια ανθέων, κομμένα, για ανθοδέσμες ή διακοσμήσεις, νωπά, εκτός από τριαντάφυλλα, γαρίφαλα, ορχιδέες, χρυσάνθεμα, κρίνα (Lilium spp.), γλαδιόλες και Ranunculi

                        500 000

                        EUR

                        500 000 EUR

                        0

                        1602

                        Άλλα παρασκευάσματα και κονσέρβες κρεάτων, παραπροϊόντων σφαγίων ή αίματος

                        300

                        300

                        0

                        2005 20 20

                        Πατάτες, σε λεπτές φέτες, τηγανητές ή ψητές, αλατισμένες ή αρωματισμένες, σε ερμητικά κλειστές συσκευασίες, που προορίζονται για άμεση κατανάλωση

                        350

                        150

                        0

                        2309 90 96

                        Παρασκευάσματα των τύπων που χρησιμοποιούνται για τη διατροφή των ζώων· Άλλα

                        200

                        200

                        0

                        3502 20

                        Αλβουμίνες (στις οποίες περιλαμβάνονται και τα συμπυκνώματα δύο ή περισσοτέρων πρωτεϊνών ορού γάλακτος που περιέχουν, κατά βάρος που υπολογίζεται σε ξερή ύλη, περισσότερο από 80 % πρωτεΐνες ορού γάλακτος), αλβουμινικά άλατα και άλλα παράγωγα των αλβουμινών:

                        - Γαλακτοαλβουμίνη, συμπεριλαμβανομένων των συμπυκνωμάτων δύο ή περισσότερων πρωτεϊνών ορού γάλακτος

                        500

                        500

                        0

                     (1)
                  ()Για την περίοδο 1.1-31.12, και κατά το πρώτο έτος εφαρμογής της συμφωνίας κατ’ αναλογία, εφόσον απαιτείται. Πρόσθετες ποσοστώσεις που πρέπει να προστεθούν στις ισχύουσες ποσοστώσεις, οι οποίες αποτέλεσαν αντικείμενο διαπραγματεύσεων στο πλαίσιο προηγούμενων συμφωνιών ΕΕ-Νορβηγίας.


               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 3.7.2017
            COM(2017) 359 final
            2017/0149(NLE)
            Πρόταση
            ΑΠΟΦΑΣΗ ΤΟΥ ΣΥΜΒΟΥΛΙΟΥ
            με την οποία εξουσιοδοτούνται η Κροατία, οι Κάτω Χώρες, η Πορτογαλία και η Ρουμανία να αποδεχτούν, προς το συμφέρον της Ευρωπαϊκής Ένωσης, την προσχώρηση του Αγίου Μαρίνου στη σύμβαση της Χάγης του 1980 για τα αστικά θέματα της διεθνούς απαγωγής παιδιών

               ΑΙΤΙΟΛΟΓΙΚΗ ΕΚΘΕΣΗ

               1.ΠΛΑΙΣΙΟ ΤΗΣ ΠΡΟΤΑΣΗΣ

               •Αιτιολόγηση και στόχοι της πρότασης

                  Στόχος της σύμβασης της Χάγης, της 25ης Οκτωβρίου 1980, για τα αστικά θέματα της διεθνούς απαγωγής παιδιών (εφεξής: «η σύμβαση του 1980»), η οποία μέχρι σήμερα έχει κυρωθεί από 97 χώρες, συμπεριλαμβανομένου του συνόλου των κρατών μελών της ΕΕ, είναι η αποκατάσταση του status quo με την άμεση επιστροφή των παιδιών που έχουν αποτελέσει αντικείμενο παράνομης μετακίνησης ή κατακράτησης, μέσω συστήματος συνεργασίας μεταξύ των κεντρικών αρχών που έχουν ορίσει τα συμβαλλόμενα μέρη της σύμβασης.

                  Δεδομένου ότι η πρόληψη της απαγωγής παιδιών αποτελεί ουσιώδες μέρος της πολιτικής της ΕΕ για την προαγωγή των δικαιωμάτων των παιδιών, η Ευρωπαϊκή Ένωση δραστηριοποιείται σε διεθνές επίπεδο για τη βελτίωση της εφαρμογής της σύμβασης του 1980 και παροτρύνει τρίτες χώρες να προσχωρήσουν σε αυτή.

                  Ο Άγιος Μαρίνος κατέθεσε το έγγραφο προσχώρησής του στη σύμβαση της Χάγης του 1980 στις 14 Δεκεμβρίου 2006. Η σύμβαση της Χάγης του 1980 τέθηκε σε ισχύ για τον Άγιο Μαρίνο την 1η Μαρτίου 2007.

                  Η σύμβαση του 1980 ισχύει ήδη μεταξύ του Αγίου Μαρίνου και της συντριπτικής πλειοψηφίας των κρατών μελών της ΕΕ (23). Μόνο η Κροατία, η Δανία, οι Κάτω Χώρες, η Πορτογαλία και η Ρουμανία δεν έχουν αποδεχτεί ακόμα την προσχώρηση του Αγίου Μαρίνου στη σύμβαση.

                  Το άρθρο 38 εδάφιο 4 της σύμβασης του 1980 ορίζει ότι η προσχώρηση έχει αποτελέσματα μεταξύ του προσχωρούντος κράτους και των συμβαλλόμενων μερών που δηλώνουν ότι αποδέχονται αυτή την προσχώρηση.

                  Η ύπαρξη αποκλειστικής αρμοδιότητας της ΕΕ όσον αφορά την αποδοχή της προσχώρησης τρίτου κράτους στη σύμβαση του 1980 επιβεβαιώθηκε από το Δικαστήριο της Ευρωπαϊκής Ένωσης, του οποίου ζητήθηκε η γνώμη με πρωτοβουλία της Επιτροπής.

                  Στις 14 Οκτωβρίου 2014 το Δικαστήριο της Ευρωπαϊκής Ένωσης με τη γνωμοδότησή του 1/13 έκρινε ότι η αποδοχή της προσχωρήσεως τρίτου κράτους στη Σύμβαση για τα αστικά θέματα της διεθνούς απαγωγής παιδιών, η οποία συνάφθηκε στη Χάγη στις 25 Οκτωβρίου 1980, εμπίπτει στην αποκλειστική αρμοδιότητα της Ευρωπαϊκής Ένωσης.

                  Το Δικαστήριο επέμεινε στην ανάγκη ομοιόμορφης ερμηνείας σχετικά με το θέμα αυτό σε επίπεδο ΕΕ, ώστε να αποφευχθεί μια μεταβλητή γεωμετρία μεταξύ των κρατών μελών.

                  Δεδομένου ότι το ζήτημα της διεθνούς απαγωγής παιδιών εμπίπτει στην αποκλειστική εξωτερική αρμοδιότητα της Ευρωπαϊκής Ένωσης, η απόφαση σχετικά με το αν θα γίνει αποδεκτή η προσχώρηση του Αγίου Μαρίνου πρέπει να ληφθεί σε επίπεδο ΕΕ με απόφαση του Συμβουλίου. Συνεπώς, τα κράτη μέλη τα οποία δεν έχουν αποδεχθεί ακόμη την προσχώρηση του Αγίου Μαρίνου θα πρέπει να προβούν σε δήλωση αποδοχής προς το συμφέρον της Ευρωπαϊκής Ένωσης.

                  Η αποδοχή εκ μέρους της Κροατίας, των Κάτω Χωρών, της Πορτογαλίας και της Ρουμανίας θα καταστήσει εφαρμοστέα τη σύμβαση του 1980 μεταξύ του Αγίου Μαρίνου και όλων των κρατών μελών της ΕΕ εκτός της Δανίας.

               •Συνεκτικότητα με ισχύουσες διατάξεις στον τομέα πολιτικής

                  Όσον αφορά την απαγωγή παιδιών από γονείς, η σύμβαση της Χάγης του 1980 είναι η διεθνής νομοθετική πράξη που αντιστοιχεί στον κανονισμό αριθ. 2201/2003 του Συμβουλίου (που είναι γνωστός ως κανονισμός «Βρυξέλλες IIα»), ο οποίος αποτελεί τον ακρογωνιαίο λίθο της δικαστικής συνεργασίας της ΕΕ σε γαμικές διαφορές και διαφορές γονικής μέριμνας
                     1
                  .

                  Ένας από της βασικούς στόχους του κανονισμού είναι η αποτροπή της απαγωγής παιδιών μεταξύ κρατών μελών μέσω της θέσπισης διαδικασιών για τη διασφάλιση της ταχείας επιστροφής του παιδιού στο κράτος μέλος της συνήθους διαμονής του. Για τον σκοπό αυτό, ο κανονισμός «Βρυξέλλες IIα» ενσωματώνει στο άρθρο 11 τη διαδικασία που προβλέπεται στη σύμβαση της Χάγης του 1980 και τη συμπληρώνει, αποσαφηνίζοντας ορισμένες πτυχές της, ιδίως την ακρόαση του παιδιού, την προθεσμία για την έκδοση απόφασης μετά την κατάθεση της αίτησης επιστροφής και τους λόγους για τη μη επιστροφή του παιδιού. Θεσπίζει επίσης διατάξεις που διέπουν την περίπτωση αντικρουόμενων αποφάσεων επιστροφής και μη επιστροφής οι οποίες εκδίδονται σε διαφορετικά κράτη μέλη.

                  Σε διεθνές επίπεδο, η Ευρωπαϊκή Ένωση υποστηρίζει την προσχώρηση τρίτων κρατών στη σύμβαση του 1980, ώστε τα κράτη μέλη της να βασίζονται σε ένα κοινό νομικό πλαίσιο για την αντιμετώπιση των διεθνών απαγωγών παιδιών.

                  Μεταξύ Ιουνίου 2015 και Δεκεμβρίου 2016 εκδόθηκαν δέκα αποφάσεις του Συμβουλίου για την αποδοχή της προσχώρησης 10 τρίτων χωρών (Μαρόκο, Σιγκαπούρη, Ρωσική Ομοσπονδία, Αλβανία, Ανδόρα, Σεϋχέλλες, Αρμενία, Δημοκρατία της Κορέας, Καζακστάν και Περού) στη σύμβαση της Χάγης του 1980 για τη διεθνή απαγωγή παιδιών
                     2
                  .

               •Συνεκτικότητα με άλλες πολιτικές της Ένωσης

                  Η παρούσα πρόταση συνδέεται προφανώς με τον γενικό στόχο που κατοχυρώνεται στο άρθρο 3 της Συνθήκης για την Ευρωπαϊκή Ένωση για την προστασία των δικαιωμάτων των παιδιών. Το σύστημα της σύμβασης της Χάγης του 1980 αποσκοπεί στην προστασία των παιδιών από τις επιβλαβείς επιπτώσεις της απαγωγής από γονείς και στη διασφάλιση του ότι το παιδί μπορεί να διατηρεί επαφή και με τους δύο γονείς του, για παράδειγμα με την εξασφάλιση της αποτελεσματικής άσκησης του δικαιώματος επικοινωνίας.

                  Αξίζει να αναφερθεί επίσης ο σύνδεσμος με την προώθηση της χρήσης της διαμεσολάβησης για την επίλυση διασυνοριακών οικογενειακών διαφορών. Η οδηγία για ορισμένα θέματα διαμεσολάβησης σε αστικές και εμπορικές υποθέσεις
                     3
                   εφαρμόζεται επίσης στο οικογενειακό δίκαιο εντός του κοινού ευρωπαϊκού δικαστικού χώρου. Η σύμβαση της Χάγης του 1980 παροτρύνει τον φιλικό διακανονισμό των οικογενειακών διαφορών. Ένας από τους οδηγούς ορθής πρακτικής στο πλαίσιο της σύμβασης της Χάγης του 1980 που δημοσιεύθηκε από τη Διάσκεψη της Χάγης για το ιδιωτικό διεθνές δίκαιο είναι αφιερωμένος στη χρήση της διαμεσολάβησης για την επίλυση των διεθνών οικογενειακών διαφορών οι οποίες αφορούν παιδιά και εμπίπτουν στο πεδίο εφαρμογής της σύμβασης. Με πρωτοβουλία της Ευρωπαϊκής Επιτροπής ο εν λόγω οδηγός έχει μεταφραστεί σε όλες τις γλώσσες της ΕΕ πέραν της αγγλικής και γαλλικής, καθώς και στην αραβική γλώσσα, ώστε να υποστηριχθεί ο διάλογος με τα κράτη τα οποία δεν έχουν ακόμη κυρώσει τη σύμβαση και να προωθηθεί η εύρεση συγκεκριμένων τρόπων για την αντιμετώπιση των προβλημάτων που προκαλούνται στις περιπτώσεις διεθνούς απαγωγής παιδιών με χώρες που δεν έχουν κυρώσει τη σύμβαση
                     4
                  .

               2.ΝΟΜΙΚΗ ΒΑΣΗ, ΕΠΙΚΟΥΡΙΚΟΤΗΤΑ ΚΑΙ ΑΝΑΛΟΓΙΚΟΤΗΤΑ

               •Νομική βάση

                  Δεδομένου ότι η απόφαση αφορά διεθνή συμφωνία, η εφαρμοστέα νομική βάση είναι το άρθρο 218 της Συνθήκης για τη λειτουργία της Ευρωπαϊκής Ένωσης σε συνδυασμό με το άρθρο 81 παράγραφος 3. Το Συμβούλιο αποφασίζει ομόφωνα, έπειτα από διαβούλευση με το Ευρωπαϊκό Κοινοβούλιο.

                  Το Ηνωμένο Βασίλειο και η Ιρλανδία δεσμεύονται από τον κανονισμό (ΕΚ) αριθ. 2201/2003 και, συνεπώς, συμμετέχουν στην έκδοση και την εφαρμογή της παρούσας απόφασης.

                  Σύμφωνα με τα άρθρα 1 και 2 του πρωτοκόλλου αριθ. 22 σχετικά με τη θέση της Δανίας, το οποίο προσαρτάται στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, η Δανία δεν συμμετέχει στην έκδοση της παρούσας απόφασης και δεν δεσμεύεται από τη συμφωνία ούτε υπόκειται στην εφαρμογή της.

               •Αναλογικότητα

                  Η παρούσα πρόταση έχει συνταχθεί κατά το πρότυπο των ήδη υφιστάμενων αποφάσεων του Συμβουλίου με το ίδιο αντικείμενο και δεν βαίνει πέραν αυτού που είναι αναγκαίο για την επίτευξη του στόχου μιας συνεκτικής δράσης της ΕΕ στο θέμα της διεθνούς απαγωγής παιδιών, διασφαλίζοντας ότι όλα τα κράτη μέλη αποδέχονται την προσχώρηση του Αγίου Μαρίνου στη σύμβαση της Χάγης του 1980 εντός μιας δεδομένης προθεσμίας.

               3.ΑΠΟΤΕΛΕΣΜΑΤΑ ΕΚ ΤΩΝ ΥΣΤΕΡΩΝ ΑΞΙΟΛΟΓΗΣΕΩΝ, ΔΙΑΒΟΥΛΕΥΣΕΙΣ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΕΚΤΙΜΗΣΕΙΣ ΑΝΤΙΚΤΥΠΟΥ

               •Διαβουλεύσεις με τα ενδιαφερόμενα μέρη

                  Η Κροατία, οι Κάτω Χώρες, η Πορτογαλία και η Ρουμανία, κατόπιν διαβουλεύσεων με την Επιτροπή όσον αφορά την πρόθεσή τους να αποδεχθούν την προσχώρηση του Αγίου Μαρίνου στη σύμβαση του 1980, εξέδωσαν ευνοϊκή γνώμη.

                  Από τις συζητήσεις κατά τη συνεδρίαση εμπειρογνωμόνων της 24ης Απριλίου 2017 προκύπτει ότι, επί του παρόντος, δεν υπάρχουν αντιρρήσεις από τα κράτη μέλη ως προς την αποδοχή εκ μέρους της Κροατίας, των Κάτω Χωρών, της Πορτογαλίας και της Ρουμανίας της προσχώρησης του Αγίου Μαρίνου στη σύμβαση του 1980.

               •Συλλογή και χρήση εμπειρογνωσίας

                  Δεδομένου ότι η σύμβαση ισχύει ήδη με 23 κράτη μέλη, η γνώμη της Επιτροπής και των εμπειρογνωμόνων των κρατών μελών ήταν ότι, σε τέτοιες περιπτώσεις, δεν χρειάζεται ειδική αξιολόγηση της κατάστασης της οικείας τρίτης χώρας.

                  Οι εμπειρογνώμονες των κρατών μελών δεν ανέφεραν προβλήματα σχετικά με την εφαρμογή της σύμβασης του 1980 όσον αφορά τον Άγιο Μαρίνο.

               •Εκτίμηση αντικτύπου

                  Όσον αφορά τις δέκα αποφάσεις του Συμβουλίου που εκδόθηκαν ήδη μεταξύ 2015 και 2016 για την αποδοχή της προσχώρησης ορισμένων τρίτων κρατών στη σύμβαση της Χάγης του 1980, δεν διενεργήθηκε ειδική εκτίμηση αντικτύπου, λόγω της φύσης της παρούσας νομοθετικής πράξης. Σε κάθε περίπτωση, κρίθηκε περιττή η διενέργεια ειδικής εκτίμησης της κατάστασης του Αγίου Μαρίνου, λαμβανομένων υπόψη τόσο του γεγονότος ότι η σύμβαση ισχύει ήδη μεταξύ του Αγίου Μαρίνου και 23 κρατών μελών της ΕΕ όσο και της προθυμίας της Κροατίας, των Κάτω Χωρών, της Πορτογαλίας και της Ρουμανίας να αποδεχθεί την προσχώρηση του.

                  4.
                        ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ

                  Η προτεινόμενη συμφωνία δεν έχει δημοσιονομικές επιπτώσεις.

               5.ΛΟΙΠΑ ΣΤΟΙΧΕΙΑ

               •Σχέδια εφαρμογής και παρακολούθηση, αξιολόγηση και ρυθμίσεις περί υποβολής εκθέσεων

                  Δεδομένου ότι η πρόταση αφορά μόνο την εξουσιοδότηση της Κροατίας, των Κάτω Χωρών, της Πορτογαλίας και της Ρουμανίας να αποδεχθούν την προσχώρηση του Αγίου Μαρίνου στη σύμβαση του 1980, η παρακολούθηση της εφαρμογής της περιορίζεται στην τήρηση από τα κράτη μέλη της διατύπωσης της δήλωσης καθώς και του χρονοδιαγράμματος για την κατάθεσή της και τη γνωστοποίηση της κατάθεσής της στην Επιτροπή, όπως ορίζεται στην απόφαση του Συμβουλίου.

               2017/0149 (NLE)

               Πρόταση

               ΑΠΟΦΑΣΗ ΤΟΥ ΣΥΜΒΟΥΛΙΟΥ

               με την οποία εξουσιοδοτούνται η Κροατία, οι Κάτω Χώρες, η Πορτογαλία και η Ρουμανία να αποδεχτούν, προς το συμφέρον της Ευρωπαϊκής Ένωσης, την προσχώρηση του Αγίου Μαρίνου στη σύμβαση της Χάγης του 1980 για τα αστικά θέματα της διεθνούς απαγωγής παιδιών

               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 81 παράγραφος 3, σε συνδυασμό με το άρθρο 218,

               Έχοντας υπόψη την πρόταση της Ευρωπαϊκής Επιτροπής,

               Έχοντας υπόψη τη γνώμη του Ευρωπαϊκού Κοινοβουλίου
                  5
               ,

               Εκτιμώντας τα ακόλουθα:

               1)
                     Η Ευρωπαϊκή Ένωση έχει θέσει ως έναν από τους στόχους της την προαγωγή της προστασίας των δικαιωμάτων των παιδιών, όπως αναφέρεται στο άρθρο 3 της Συνθήκης για την Ευρωπαϊκή Ένωση. Τα μέτρα για την προστασία των παιδιών από την παράνομη μετακίνηση ή κατακράτηση αποτελούν ουσιώδες τμήμα αυτής της πολιτικής.

               2)
                     Το Συμβούλιο εξέδωσε τον κανονισμό (ΕΚ) αριθ. 2201/2003 («κανονισμός Βρυξέλλες IIα»)
                  6
               , ο οποίος αποσκοπεί στην προστασία των παιδιών από τις επιβλαβείς συνέπειες της παράνομης μετακίνησης ή κατακράτησης και στη θέσπιση διαδικασιών που αποβλέπουν στη διασφάλιση της άμεσης επιστροφής των παιδιών στο κράτος της συνήθους διαμονής τους, καθώς και στην εξασφάλιση της προστασίας του δικαιώματος προσωπικής επικοινωνίας και του δικαιώματος επιμέλειας.

               3)
                     Ο κανονισμός Βρυξέλλες IIα συμπληρώνει και ενισχύει τη σύμβαση της Χάγης, της 25ης Οκτωβρίου 1980, για τα αστικά θέματα της διεθνούς απαγωγής παιδιών («σύμβαση της Χάγης του 1980»), η οποία θεσπίζει, σε διεθνές επίπεδο, σύστημα υποχρεώσεων και συνεργασίας μεταξύ των συμβαλλόμενων κρατών και μεταξύ των κεντρικών αρχών με σκοπό την εξασφάλιση της άμεσης επιστροφής των παιδιών που μετακινήθηκαν ή κατακρατούνται παράνομα.

               4)
                     Όλα τα κράτη μέλη της Ένωσης αποτελούν συμβαλλόμενα μέρη της σύμβασης της Χάγης του 1980.

               5)
                     Η Ένωση παροτρύνει τις τρίτες χώρες να προσχωρήσουν στη σύμβαση της Χάγης του 1980 και υποστηρίζει την ορθή εφαρμογή της σύμβασης της Χάγης του 1980 συμμετέχοντας, από κοινού με τα κράτη μέλη, μεταξύ άλλων, στις ειδικές επιτροπές που οργανώνονται σε τακτική βάση από τη Διάσκεψη της Χάγης για το ιδιωτικό διεθνές δίκαιο.

               6)
                     Ένα κοινό νομικό πλαίσιο που εφαρμόζεται μεταξύ των κρατών μελών της Ένωσης και τρίτων χωρών μπορεί να αποτελεί την καλύτερη λύση σε ευαίσθητες υποθέσεις διεθνούς απαγωγής παιδιών.

               7)
                     Η σύμβαση της Χάγης του 1980 ορίζει ότι ισχύει μεταξύ της προσχωρούσας χώρας και των συμβαλλόμενων μερών τα οποία έχουν δηλώσει ότι αποδέχονται την προσχώρηση.

               8)
                     Η σύμβαση της Χάγης του 1980 δεν επιτρέπει σε οργανισμούς περιφερειακής οικονομικής ολοκλήρωσης όπως η Ένωση να καταστούν συμβαλλόμενα μέρη της. Ως εκ τούτου, η Ένωση δεν μπορεί να προσχωρήσει στη σύμβαση, ούτε να καταθέσει δήλωση αποδοχής προσχωρούντος κράτους.

               9)
                     Σύμφωνα με τη γνωμοδότηση 1/13 του Δικαστηρίου της Ευρωπαϊκής Ένωσης, οι δηλώσεις αποδοχής βάσει της σύμβασης της Χάγης του 1980 εμπίπτουν στην αποκλειστική εξωτερική αρμοδιότητα της Ευρωπαϊκής Ένωσης.

               10)
                     Ο Άγιος Μαρίνος κατέθεσε το έγγραφο προσχώρησής του στη σύμβαση της Χάγης του 1980 στις 14 Δεκεμβρίου 2006. Η σύμβαση της Χάγης του 1980 τέθηκε σε ισχύ για τον Άγιο Μαρίνο την 1η Μαρτίου 2007.

               11)
                     Όλα τα κράτη μέλη, πλην της Κροατίας, της Δανίας, των Κάτω Χωρών, της Πορτογαλίας και της Ρουμανίας, έχουν ήδη αποδεχτεί την προσχώρηση του Αγίου Μαρίνου στη σύμβαση της Χάγης του 1980. Μια εκτίμηση της κατάστασης στον Άγιο Μαρίνο οδήγησε στο συμπέρασμα ότι η Κροατία, οι Κάτω Χώρες, η Πορτογαλία και η Ρουμανία είναι σε θέση να αποδεχτούν, προς το συμφέρον της Ένωσης, την προσχώρηση του Αγίου Μαρίνου υπό τους όρους της σύμβασης της Χάγης του 1980.

               12)
                     Συνεπώς, η Κροατία, οι Κάτω Χώρες, η Πορτογαλία και η Ρουμανία θα πρέπει να εξουσιοδοτηθούν να καταθέσουν τις δηλώσεις αποδοχής τους όσον αφορά την προσχώρηση του Αγίου Μαρίνου προς το συμφέρον της Ένωσης σύμφωνα με τους όρους που θέτει η παρούσα απόφαση. Τα υπόλοιπα κράτη μέλη της Ένωσης που έχουν ήδη αποδεχτεί την προσχώρηση του Αγίου Μαρίνου στη σύμβαση της Χάγης του 1980 δεν θα πρέπει να καταθέσουν νέες δηλώσεις αποδοχής, δεδομένου ότι οι υφιστάμενες δηλώσεις εξακολουθούν να ισχύουν δυνάμει του δημοσίου διεθνούς δικαίου.

               13)
                     Το Ηνωμένο Βασίλειο και η Ιρλανδία δεσμεύονται από τον κανονισμό Βρυξέλλες IΙα και συμμετέχουν, ως εκ τούτου, στην έκδοση και στην εφαρμογή της παρούσας απόφασης.

               14)
                     Σύμφωνα με τα άρθρα 1 και 2 του πρωτοκόλλου αριθ. 22 σχετικά με τη θέση της Δανίας, το οποίο προσαρτάται στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, η Δανία δεν συμμετέχει στην έκδοση της παρούσας απόφασης και δεν δεσμεύεται από τη συμφωνία ούτε υπόκειται στην εφαρμογή της,

               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

               Άρθρο 1

               1.
                     Η Κροατία, οι Κάτω Χώρες, η Πορτογαλία και η Ρουμανία εξουσιοδοτούνται να αποδεχτούν την προσχώρηση του Αγίου Μαρίνου στη σύμβαση της Χάγης, της 25ης Οκτωβρίου 1980, για τα αστικά θέματα της διεθνούς απαγωγής παιδιών («η σύμβαση της Χάγης του 1980»), προς το συμφέρον της Ένωσης.

               2.
                     Τα κράτη μέλη που αναφέρονται στην παράγραφο 1 καταθέτουν, το αργότερο... [δώδεκα μήνες μετά την ημερομηνία έκδοσης της παρούσας απόφασης], δήλωση αποδοχής της προσχώρησης του Αγίου Μαρίνου στη σύμβαση της Χάγης του 1980 προς το συμφέρον της Ένωσης, με το ακόλουθο κείμενο:

               «Η/Το/Οι [πλήρης ονομασία του ΚΡΑΤΟΥΣ ΜΕΛΟΥΣ] δηλώνει/-ουν ότι αποδέχεται/-ονται την προσχώρηση του Αγίου Μαρίνου στη σύμβαση της Χάγης, της 25ης Οκτωβρίου 1980, για τα αστικά θέματα της διεθνούς απαγωγής παιδιών σύμφωνα με την απόφαση (ΕΕ) 2017/… του Συμβουλίου*».

                  73.
                     Τα κράτη μέλη που αναφέρονται στην παράγραφο 1 ενημερώνουν το Συμβούλιο και την Επιτροπή για την κατάθεση της δήλωσης αποδοχής της προσχώρησης του Αγίου Μαρίνου και ανακοινώνουν στην Επιτροπή το κείμενο της δήλωσης εντός διμήνου από την κατάθεσή της.

               Άρθρο 2

               Τα κράτη μέλη που έχουν καταθέσει τις δηλώσεις αποδοχής τους όσον αφορά την προσχώρηση του Αγίου Μαρίνου στη σύμβαση της Χάγης του 1980 πριν από την ημερομηνία έκδοσης της παρούσας απόφασης δεν καταθέτουν νέες δηλώσεις.

               Άρθρο 3

               Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.

               Άρθρο 4

               Η παρούσα απόφαση απευθύνεται στην Κροατία, τις Κάτω Χώρες, την Πορτογαλία και τη Ρουμανία.

               (τόπος) …,

                  Για το Συμβούλιο

                  Ο Πρόεδρος

                     (1)
                  ΕΕ L 338 της 23.12.2003, σ.31.

                     (2)
                  Το Συμβούλιο έχει εκδώσει ήδη δέκα αποφάσεις, με τις οποίες εξουσιοδοτεί τα κράτη μέλη να αποδεχτούν την προσχώρηση στη σύμβαση του 1980 της Ανδόρας (απόφαση 2015/1023 του Συμβουλίου που εκδόθηκε στις 15 Ιουνίου 2015)· των Σεϋχελλών (απόφαση 2015/2354 του Συμβουλίου που εκδόθηκε στις 10 Δεκεμβρίου 2015)· της Ρωσίας (απόφαση 2015/2355 του Συμβουλίου που εκδόθηκε στις 10 Δεκεμβρίου 2015)· της Αλβανίας (απόφαση 2015/2356 του Συμβουλίου που εκδόθηκε στις 10 Δεκεμβρίου 2015)· της Σιγκαπούρης (απόφαση 2015/1024 του Συμβουλίου που εκδόθηκε στις 15 Ιουνίου 2015)· του Μαρόκου (απόφαση 2015/2357 του Συμβουλίου που εκδόθηκε στις 10 Δεκεμβρίου 2015)· της Αρμενίας (απόφαση 2015/2358 του Συμβουλίου που εκδόθηκε στις 10 Δεκεμβρίου 2015)· της Δημοκρατίας της Κορέας (απόφαση 2016/2313 του Συμβουλίου που εκδόθηκε στις 8 Δεκεμβρίου 2016)· του Καζακστάν (απόφαση 2016/2311 του Συμβουλίου που εκδόθηκε στις 8.12.2016 ) και του Περού (απόφαση 2016/2312 του Συμβουλίου που εκδόθηκε στις 8.12.2016).

                     (3)
                  Οδηγία 2008/52/ΕΚ του Ευρωπαϊκού Κοινοβουλίου και του Συμβουλίου, της 21ης Μαΐου 2008, για ορισμένα θέματα διαμεσολάβησης σε αστικές και εμπορικές υποθέσεις (ΕΕ L 136 της 24.5.2008, σ. 3)·

                     (4)

                     https://www.hcch.net/en/publications-and-studies/details4/?pid=5568&dtid=3

                     (5)
                  ΕΕ C […] της […], σ. […].

                     (6)
                  Κανονισμός (ΕΚ) αριθ. 2201/2003 του Συμβουλίου, της 27ης Νοεμβρίου 2003, για τη διεθνή δικαιοδοσία και την αναγνώριση και εκτέλεση αποφάσεων σε γαμικές διαφορές και διαφορές γονικής μέριμνας ο οποίος καταργεί τον κανονισμό (ΕΚ) αριθ. 1347/2000 (ΕΕ L 338 της 23.12.2003, σ. 1).

                     (7)
                  ΕΕ: να προστεθεί ο αριθμός της παρούσας απόφασης.


Τροποποιημένη πρόταση απόφασης του Συμβουλίου για ένα ευρωπαϊκό πρόγραμμα τόνωσης των οικονομικών επιστημών 1989- 1992 ( SPES )


|

52010PC0663

/* COM/2010/0663 τελικό */  Πρόταση ΑΠΟΦΑΣΗ ΤΟΥ ΣΥΜΒΟΥΛΙΟΥ για την υπογραφή, εξ ονόματος της Ευρωπαϊκής Ένωσης, πρωτοκόλλου της συμφωνίας εταιρικής σχέσης και συνεργασίας μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας του Ουζμπεκιστάν, αφετέρου, με το οποίο επεκτείνονται οι διατάξεις της συμφωνίας εταιρικής σχέσης και συνεργασίας στο διμερές εμπόριο κλωστοϋφαντουργικών προϊόντων

	[pic] | ΕΥΡΩΠΑΪΚΗ ΕΠΙΤΡΟΠΗ |Βρυξέλλες, 15.11.2010COM(2010) 663 τελικό2010/0322 (NLE)ΠρότασηΑΠΟΦΑΣΗ ΤΟΥ ΣΥΜΒΟΥΛΙΟΥγια την υπογραφή, εξ ονόματος της Ευρωπαϊκής Ένωσης, πρωτοκόλλου της συμφωνίας εταιρικής σχέσης και συνεργασίας μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας του Ουζμπεκιστάν, αφετέρου, με το οποίο επεκτείνονται οι διατάξεις της συμφωνίας εταιρικής σχέσης και συνεργασίας στο διμερές εμπόριο κλωστοϋφαντουργικών προϊόντωνΑΙΤΙΟΛΟΓΙΚΗ ΕΚΘΕΣΗΗ συμφωνία εταιρικής σχέσης και συνεργασίας (ΣΕΣΣ) μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας του Ουζμπεκιστάν, αφετέρου, άρχισε να ισχύει την 1η Ιουλίου 1999.Η εν λόγω συμφωνία περιέχει διάταξη με βάση την οποία οι εμπορικές διατάξεις της συμφωνίας –δηλαδή οι συνθήκες μεταχείρισης πλέον ευνοούμενου κράτους και η κατάργηση των ποσοτικών περιορισμών– δεν ισχύουν για το εμπόριο κλωστοϋφαντουργικών προϊόντων, το οποίο αποτέλεσε αντικείμενο ρύθμισης με χωριστή διμερή συμφωνία.Η διμερής αυτή συμφωνία, η οποία τέθηκε σε ισχύ την 1η Ιανουαρίου 2000, έληξε στις 31 Δεκεμβρίου 2004. Αν και στην πράξη το εμπόριο κλωστοϋφαντουργικών προϊόντων μεταξύ της ΕΕ και του Ουζμπεκιστάν συνεχίστηκε ομαλά μετά την 1η Ιανουαρίου 2005, πρέπει να διασφαλιστεί η ασφάλεια δικαίου.Στις 9 Ιουνίου 2010 το Συμβούλιο εξουσιοδότησε την Επιτροπή να προβεί σε διαπραγματεύσεις με τη Δημοκρατία του Ουζμπεκιστάν για την τροποποίηση της ΣΕΣΣ, έτσι ώστε να εξασφαλιστεί ότι οι αρχές που ισχύουν για το εμπόριο άλλων προϊόντων επεκτείνονται επίσημα και στο εμπόριο των κλωστοϋφαντουργικών προϊόντων. Οι διαπραγματεύσεις αυτές ολοκληρώθηκαν με επιτυχία και το πρωτόκολλο που τροποποιεί τη ΣΕΣΣ με την κατάργηση του άρθρου 16 και όλων των παραπομπών σε αυτό, μονογραφήθηκε την 1η Ιουλίου 2010.Επιπλέον, έγιναν ορισμένες επικαιροποιήσεις τεχνικής φύσης. Πρόκειται για την απαλοιφή του άρθρου 8 παράγραφος 3 και του παραρτήματος Ι, που ανάγονταν στην εποχή της διάλυσης της ΕΣΣΔ και αναφέρονται σε τεχνική διάταξη που έληξε το 1998.Το Συμβούλιο καλείται να εγκρίνει τη συνημμένη πρόταση απόφασης για την υπογραφή πρωτοκόλλου στη συμφωνία εταιρικής σχέσης και συνεργασίας, το οποίο θα αποτελέσει αναπόσπαστο μέρος της ΣΕΣΣ. Επίσης, υποβάλλεται χωριστή πρόταση για τη σύναψη του πρωτοκόλλου.2010/0322 (NLE)ΠρότασηΑΠΟΦΑΣΗ ΤΟΥ ΣΥΜΒΟΥΛΙΟΥγια την υπογραφή, εξ ονόματος της Ευρωπαϊκής Ένωσης, πρωτοκόλλου της συμφωνίας εταιρικής σχέσης και συνεργασίας μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας του Ουζμπεκιστάν, αφετέρου, με το οποίο επεκτείνονται οι διατάξεις της συμφωνίας εταιρικής σχέσης και συνεργασίας στο διμερές εμπόριο κλωστοϋφαντουργικών προϊόντωνΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για τη λειτουργία της Ευρωπαϊκής Ένωσης, και ιδίως το άρθρο 207 παράγραφος 4 σε συνδυασμό με το άρθρο 218 παράγραφος 5,την πρόταση της Ευρωπαϊκής Επιτροπής,Εκτιμώντας τα ακόλουθα:(1) Στις 9 Ιουνίου 2010 το Συμβούλιο εξουσιοδότησε την Επιτροπή να προβεί σε διαπραγματεύσεις με τη Δημοκρατία του Ουζμπεκιστάν, προκειμένου να τροποποιηθεί η συμφωνία εταιρικής σχέσης και συνεργασίας (ΣΕΣΣ) μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας του Ουζμπεκιστάν, αφετέρου, έτσι ώστε να εξασφαλιστεί ότι οι αρχές που ισχύουν για το εμπόριο άλλων προϊόντων επεκτείνονται επίσημα και στο εμπόριο των κλωστοϋφαντουργικών προϊόντων. Οι διαπραγματεύσεις αυτές ολοκληρώθηκαν με επιτυχία και το πρωτόκολλο που τροποποιεί τη ΣΕΣΣ με την κατάργηση του άρθρου 16 και όλων των παραπομπών σε αυτό, μονογραφήθηκε την 1η Ιουλίου 2010.(2) Στο πλαίσιο των διαπραγματεύσεων συμφωνήθηκε μεταξύ των δύο πλευρών να πραγματοποιηθεί μια εκκαθάριση και να απαληφθεί η παρωχημένη διάταξη και το αντίστοιχο παράρτημα που αναφέρονται σε τεχνική διάταξη που έληξε το 1998.(3) Πρέπει να υπογραφεί από την Ευρωπαϊκή Ένωση το πρωτόκολλο που τροποποιεί τη ΣΕΣΣ, με την επιφύλαξη της σύναψής του σε μεταγενέστερη ημερομηνία,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1H υπογραφή του πρωτοκόλλου της συμφωνίας εταιρικής σχέσης και συνεργασίας μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας του Ουζμπεκιστάν, αφετέρου, με το οποίο επεκτείνονται οι διατάξεις της συμφωνίας στο διμερές εμπόριο κλωστοϋφαντουργικών προϊόντων, λαμβανομένης υπόψη της λήξης της διμερούς συμφωνίας για τα κλωστοϋφαντουργικά προϊόντα, εγκρίνεται με την παρούσα απόφαση εξ ονόματος της Ένωσης, με την επιφύλαξη της σύναψης του εν λόγω πρωτοκόλλου[1].Άρθρο 2Ο Πρόεδρος του Συμβουλίου εξουσιοδοτείται να ορίσει το(τα) πρόσωπο(-α) που είναι αρμόδιο(-α) να υπογράψει(-ουν), εξ ονόματος της Ευρωπαϊκής Ένωσης, το πρωτόκολλο, με την επιφύλαξη της σύναψής του.Βρυξέλλες,Για το ΣυμβούλιοΟ Πρόεδρος [1] Το κείμενο του πρωτοκόλλου θα δημοσιευτεί μαζί με την απόφαση για τη σύναψή του.


               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 30.5.2017
            COM(2017) 271 final
            Πρόταση
            ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ
            σχετικά με την κινητοποίηση του μηχανισμού ευελιξίας για τη χρηματοδότηση άμεσων δημοσιονομικών μέτρων για την αντιμετώπιση των συνεχιζόμενων προκλήσεων στον τομέα της μετανάστευσης, των εισροών προσφύγων και των απειλών κατά της ασφάλειας

               ΑΙΤΙΟΛΟΓΙΚΗ ΕΚΘΕΣΗ

               Ο κανονισμός (ΕΕ, Ευρατόμ) αριθ. 1311/2013 του Συμβουλίου, της 2ας Δεκεμβρίου 2013, για τον καθορισμό του πολυετούς δημοσιονομικού πλαισίου για την περίοδο 2014-2020
                  1
                επιτρέπει την κινητοποίηση του μηχανισμού ευελιξίας για τη χρηματοδότηση σαφώς προσδιορισμένων δαπανών οι οποίες δεν θα μπορούσαν να χρηματοδοτηθούν στο πλαίσιο των διαθέσιμων ανώτατων ορίων για έναν ή περισσοτέρους τομείς του πολυετούς δημοσιονομικού πλαισίου. Η Επιτροπή πρότεινε την τροποποίηση του κανονισμού αριθ. 1311/2013 του Συμβουλίου
                  2
               . Η πρόταση, όπως τροποποιήθηκε από το Συμβούλιο, αποτέλεσε αντικείμενο ευρείας πολιτικής συμφωνίας στο Συμβούλιο και έλαβε την έγκριση του Ευρωπαϊκού Κοινοβουλίου
                  3
               . Η δέσμη μέτρων για την ενδιάμεση αναθεώρηση αναμένεται να εγκριθεί από το Συμβούλιο αμέσως μετά την υποβολή του σχεδίου προϋπολογισμού του 2018. Για το λόγο αυτό κρίνεται σκόπιμο να προταθούν από κοινού το σχέδιο προϋπολογισμού του 2018 και η παρούσα απόφαση κινητοποίησης, λαμβανομένων υπόψη των αναμενόμενων τροποποιήσεων του κανονισμού αριθ. 1311/2013 του Συμβουλίου. Ωστόσο, εάν η επίσημη έγκριση της αναθεώρησης του κανονισμού για το ΠΔΠ καθυστερήσει περαιτέρω, η παρούσα πρόταση θα τροποποιηθεί, για να συνάδει με τις διατάξεις του κανονισμού για το ΠΔΠ που ίσχυαν κατά το χρόνο έγκρισης του προϋπολογισμού του 2018.

               Σύμφωνα με το άρθρο 11 του κανονισμού αριθ. 1311/2013 του Συμβουλίου και με το σημείο 12 της διοργανικής συμφωνίας της 2ας Δεκεμβρίου 2013 μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση
                  4
               , μετά την εξέταση όλων των δυνατοτήτων ανακατανομής πιστώσεων και την εξάντληση κάθε αδιάθετου περιθωρίου στο πλαίσιο του τομέα δαπανών Ασφάλεια και ιθαγένεια (τομέας 3), η Επιτροπή προτείνει την κινητοποίηση του μηχανισμού ευελιξίας το 2018, για ποσό ύψους 817,1 εκατ. EUR.

               Μετά την αναθεώρηση του κανονισμού για το ΠΔΠ, από τον μηχανισμό ευελιξίας είναι διαθέσιμα τα εξής ποσά : Ένα ετήσιο διαθέσιμο ποσό ύψους 600 εκατ. EUR (τιμές 2011), που αντιστοιχεί σε 689 εκατ. EUR σε τρέχουσες τιμές, προσαυξημένο με τα ακυρωθέντα ποσά από το Ταμείο Αλληλεγγύης της Ευρωπαϊκής Ένωσης και από το Ευρωπαϊκό Ταμείο Προσαρμογής στην Παγκοσμιοποίηση (το ποσό που ακυρώθηκε στο τέλος του 2016 ανήλθε σε 646 εκατ. EUR). Εάν ληφθεί επίσης υπόψη ένα αδιάθετο ποσό από το ετήσιο ποσό του 2017 (που αντιστοιχεί στην αύξηση του ετήσιου ποσού από 471 εκατ. EUR σε 600 εκατ. EUR) ύψους 129 εκατ. EUR σε τιμές του 2011, που αντιστοιχεί σε 146 εκατ. EUR σε τρέχουσες τιμές, το συνολικό διαθέσιμο ποσό από το μηχανισμό ευελιξίας ανέρχεται σε 1 481 εκατ. EUR.

               Η κινητοποίηση αφορά ποσό ύψους 817,1 εκατ. EUR, πάνω από το ανώτατο όριο του τομέα 3 του πολυετούς δημοσιονομικού πλαισίου, και προορίζεται για τη χρηματοδότηση της στήριξης μέτρων για τη διαχείριση των προκλήσεων της μετανάστευσης, των εισροών προσφύγων και των απειλών κατά της ασφάλειας.

               Εάν η επίσημη έγκριση της αναθεώρησης του κανονισμού για το ΠΔΠ καθυστερήσει περαιτέρω, η παρούσα πρόταση θα μπορούσε να τροποποιηθεί ως εξής: το κινητοποιούμενο ποσό θα μειωνόταν σε 541 εκατ. EUR και θα υποβαλλόταν πρόταση για κινητοποίηση του περιθωρίου για απρόβλεπτες ανάγκες, προκειμένου να παρασχεθούν τα υπόλοιπα ποσά που απαιτούνται για τη χρηματοδότηση των δαπανών για τη μετανάστευση και την ασφάλεια στον τομέα 3, πάνω από το ανώτατο όριο (276,1 εκατ. EUR με την αντιστάθμιση που προβλέπεται στον τομέα 2 κατά το ίδιο έτος).

               Οι ενδεικτικές πιστώσεις πληρωμών που αντιστοιχούν στην προτεινόμενη κινητοποίηση του μηχανισμού ευελιξίας έχουν υπολογιστεί βάσει των κανόνων που ισχύουν για την προχρηματοδότηση, την εκκαθάριση των προχρηματοδοτήσεων και τις τελικές πληρωμές για τα διάφορα είδη μέτρων που πρόκειται να χρηματοδοτηθούν, και παρουσιάζονται στον κατωτέρω πίνακα:

               (σε εκατ. EUR, σε τρέχουσες τιμές)

                        Έτος

                        Πιστώσεις πληρωμών που συνδέονται με την κινητοποίηση του μηχανισμού ευελιξίας για μέτρα διαχείρισης της προσφυγικής κρίσης το 2018

                        2018

                        452,9

                        2019

                        207,6

                        2020

                        123,3

                        2021

                        33,3

                        Σύνολο

                        817,1

               Πρόταση

               ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ

               σχετικά με την κινητοποίηση του μηχανισμού ευελιξίας για τη χρηματοδότηση άμεσων δημοσιονομικών μέτρων για την αντιμετώπιση των συνεχιζόμενων προκλήσεων στον τομέα της μετανάστευσης, των εισροών προσφύγων και των απειλών κατά της ασφάλειας

               ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

               Έχοντας υπόψη τη Συνθήκη για τη λειτουργία της Ευρωπαϊκής Ένωσης,

               Έχοντας υπόψη τη διοργανική συμφωνία της 2ας Δεκεμβρίου 2013 μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση
                  5
               , και ιδίως το σημείο 12,

               Έχοντας υπόψη την πρόταση της Ευρωπαϊκής Επιτροπής,

               Εκτιμώντας τα ακόλουθα:

               (1)Ο μηχανισμός ευελιξίας προορίζεται για τη χρηματοδότηση σαφώς προσδιορισμένων δαπανών οι οποίες δεν θα μπορούσαν να χρηματοδοτηθούν στο πλαίσιο των ανώτατων ορίων για έναν ή περισσότερους άλλους τομείς.

               (2)Το ανώτατο όριο του ετήσιου ποσού που είναι διαθέσιμο για τον μηχανισμό ευελιξίας ανέρχεται σε 600 000 000 EUR (σε τιμές 2011), όπως ορίζεται στο άρθρο 11 του κανονισμού (ΕΕ, Ευρατόμ) αριθ. 1311/2013 του Συμβουλίου
                  6
               .

               (3)Με σκοπό να αντιμετωπιστούν οι συνεχιζόμενες προκλήσεις της μετανάστευσης, των προσφυγικών εισροών και των απειλών κατά της ασφάλειας, είναι αναγκαία η κατεπείγουσα κινητοποίηση σημαντικών συμπληρωματικών ποσών για τη χρηματοδότηση των εν λόγω μέτρων.

               (4)Αφού εξετάστηκαν όλες οι δυνατότητες ανακατανομής πιστώσεων στο πλαίσιο του ανώτατου ορίου δαπανών του τομέα 3 (Ασφάλεια και ιθαγένεια), είναι αναγκαία η κινητοποίηση του μηχανισμού ευελιξίας, για να συμπληρωθεί η χρηματοδότηση που διατίθεται στον γενικό προϋπολογισμό της Ευρωπαϊκής Ένωσης για το οικονομικό έτος 2018, πέραν του ανώτατου ορίου του τομέα 3 με ποσό ύψους 817 056 198 EUR για τη χρηματοδότηση μέτρων στον τομέα της μετανάστευσης, των προσφύγων και της ασφάλειας. Το ποσό αυτό περιλαμβάνει ποσά του Ταμείου Αλληλεγγύης της Ευρωπαϊκής Ένωσης και του Ευρωπαϊκού Ταμείου Προσαρμογής στην Παγκοσμιοποίηση που ακυρώθηκαν κατά τα προηγούμενα έτη, σύμφωνα με το άρθρο 11 παράγραφος 1 του κανονισμού (ΕΕ, Ευρατόμ) αριθ. 1331/2013.

               (5)Με βάση την αναμενόμενη πορεία των πληρωμών, οι πιστώσεις πληρωμών που αντιστοιχούν στην κινητοποίηση του μηχανισμού ευελιξίας θα πρέπει να κατανεμηθούν σε περισσότερα οικονομικά έτη,

               ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:

               Άρθρο 1

               1.Στο πλαίσιο του γενικού προϋπολογισμού της Ένωσης για το οικονομικό έτος 2018, κινητοποιείται ο μηχανισμός ευελιξίας για τη χορήγηση ποσού ύψους 817 056 198 EUR σε πιστώσεις ανάληψης υποχρεώσεων στον τομέα 3 (Ασφάλεια και ιθαγένεια).

               Το ποσό που αναφέρεται στο πρώτο εδάφιο χρησιμοποιείται για τη χρηματοδότηση μέτρων για την αντιμετώπιση των συνεχιζόμενων προκλήσεων της μετανάστευσης, των προσφυγικών εισροών και των απειλών κατά της ασφάλειας.

               2.Οι πιστώσεις πληρωμών που αντιστοιχούν στην κινητοποίηση του μηχανισμού ευελιξίας σύμφωνα με την παράγραφο 1, κατανέμονται ως εξής:

               α)452 952 126 EUR το 2018·

               β)207 556 299 EUR το 2019·

               γ)123 308 626 EUR το 2020·

               δ)33 339 147 EUR το 2021.

               Ωστόσο, τα συγκεκριμένα ποσά των πιστώσεων πληρωμών που αναφέρονται στο πρώτο εδάφιο ενδέχεται να προσαρμοστούν για κάθε οικονομικό έτος και εγκρίνονται σύμφωνα με την ετήσια διαδικασία του προϋπολογισμού.

               Άρθρο 2

               Η παρούσα απόφαση αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.

               Βρυξέλλες,

                  Για το Ευρωπαϊκό Κοινοβούλιο
                        Για το Συμβούλιο

                  Ο Πρόεδρος
                        Ο Πρόεδρος

                     (1)
                  ΕΕ L 347 της 20.12.2013, σ. 884.

                     (2)
                  COM (2016) 604 της 14.9.2016.

                     (3)
                  P8_TA(2017)0111 της 5.4.2017.

                     (4)
                  ΕΕ C 373 της 20.12.2013, σ. 1.

                     (5)
                  ΕΕ C 373 της 20.12.2013, σ. 1.

                     (6)
                  Κανονισμός (ΕΕ, Ευρατόμ) αριθ. 1311/2013 του Συμβουλίου, της 2ας Δεκεμβρίου 2013, για τον καθορισμό του πολυετούς δημοσιονομικού πλαισίου για την περίοδο 2014-2020 (ΕΕ L 347 της 20.12.2013, σ. 884).